Suomen Asumisoikeusyhteisöt ry:n juhlaseminaari, Helsinki - Jan Vapaavuori\nSuomen Asumisoikeusyhteisöt ry:n juhlaseminaari, Helsinki\nAsumisoikeusjärjestelmän syntyhetket ajoittuvat 1980-luvun ja 1990-luvun taitteeseen. Aikakausi muistuu mieleen helposti saadun lainan mahdollistamana kulutusjuhlana ja pörssikurssien kohoamisena. Talous kuitenkin ylikuumeni, korot nousivat ja pankit ajautuivat kriisiin.\n1980-luvun lopussa myös omistusasuntojen hinnat olivat huipussaan. Myöskään vapaarahoitteisia vuokra-asuntoja ei juuri ollut markkinoilla. Tarvittiin lisää keinoja turvaamaan suomalaisten mahdollisuus tarpeitaan ja toiveitaan vastaavaan asumiseen. Voidaankin sanoa, että asumisoikeusjärjestelmä syntyi nimenomaan vastaamaan suomalaisten asuntomarkkinoiden haasteisiin.\nAsumisoikeusasuminen tuli Suomessa mahdolliseksi elokuussa vuonna 1990 voimaan tulleella asumisoikeusasunnoista annetulla lailla. Järjestelmän luomisen taustalla oli halu luoda asuntomarkkinoille uusi kohtuuhintainen ja vaihtoehtoinen asumismuoto omistusasumiselle ja vuokra-asumiselle.\nTavoitteena oli synnyttää asumismuoto, jossa asunnon hankinta olisi yksinkertaista ja jossa asumiskustannukset voitaisiin pitää kohtuullisina. Alun perin asumisoikeusjärjestelmän avulla oli tarkoitus parantaa erityisesti nuorten asuntotilannetta. Sittemmin asumisoikeusjärjestelmässä on otettu erityisesti huomioon myös seniorit.\nNykyisin asumisoikeusasuminen on löytänyt paikkansa erilaisissa elämäntilanteissa olevien ihmisten asumismuotona. Asukasrakenne asumisoikeusasunnoissa on monipuolinen ja asumisoikeusasunnossa asuminen on joustava vaihtoehto kaikenikäisille. On myös havaittavissa, että kaikilta järjestelmän osapuolilta löytyy halua kehittää entistä toimivampaa järjestelmää. Suomen Asumisoikeusyhteisöt ry:n perustaminen on hyvä esimerkki tästä kehityksestä.\nEnsimmäiset asumisoikeustalot valmistuivat pian asumisoikeusjärjestelmän mahdollistavan lainsäädännön luomisen jälkeen. Asumisoikeus uutena ja vaihtoehtoisena hallintamuotona osoittautui heti kysytyksi ja suosituksi. Asumisoikeusasuminen on edelleen suosittua erityisesti kasvukeskuksissa. Lisäksi vaihtuvuus asumisoikeusasunnoissa on alhainen.\nViime vuosina asumisoikeusasuntojen kysynnän nousuun kasvukeskuksissa, esimerkiksi Helsingin seudulla, on vaikuttanut voimakas muuttoliike ja kaupungistumiskehitys, olkoonkin että samat trendit korostavat myös omistus- ja perinteisen vuokra-asuntotuotannon tarvetta. Viimeisimmän talouskriisin aikana kiinnostus asumisoikeusasumiseen lisääntyi kuitenkin poikkeuksellisen ilahduttavasti. Vuonna 2009 aloitettiin noin kolmen tuhannen uuden valtion tukeman asumisoikeusasunnon rakentaminen. Vuonna 2010 asumisoikeusasuntoja on jo noin 34 000 ja ne muodostavat reilun prosentin koko asuntokannastamme.\nAsumisoikeusasuntoja on mahdollista rakentaa valtion tuen avulla tai vapaarahoitteisesti. Valtion tuella rakennettavien asumisoikeustalojen rahoitus perustuu asumisoikeuden haltijoiden maksamaan asumisoikeusmaksuun, heiltä perittäviin käyttövastikkeisiin sekä valtion tukemaan lainaan. Kuten muissakin asumismuodoissa, asumiskustannusten suuruus asumisoikeusasunnoissa riippuu rakennus- ja tonttikustannusten suuruudesta sekä talojen hankintaan ja kunnossapitoon otettujen lainojen määrästä ja ehdoista sekä hoitokustannuksista.\nAsumisoikeusasuntojen alueellinen sijoittuminen on valtion tuella rakennettavien asuntojen kohdalla merkittävä tekijä. Asumisoikeuskohteiden alueellista sijoittumista on ohjattava tarkasti, koska asumisoikeusyhtiöiden talous on sekä rahoitusrakenteen että omistajan lunastusvelvollisuuden vuoksi herkkä käyttöasteen alenemiselle. Valtion tukemia asumisoikeusasuntoja onkin rakennettu vain suurimpiin kasvukeskuksiin ja kaupunkeihin. Vapaarahoitteinen asumisoikeusasuntotuotanto puolestaan on jäänyt vähäiseksi.\nAsumisoikeusasuminen on täyttänyt erilaisissa elämäntilanteissa olevien ihmisten asumistarpeita ja -toiveita jo kahdenkymmenen vuoden ajan. Syynä asumisoikeusasumisen kestävään suosioon on se, että asumisoikeusasuminen on asukkaan kannalta turvallinen, joustava ja kohtuuhintainen asumismuoto. Oikeuden hankinta on pyritty tekemään mahdollisimman helpoksi ja monelle kansalaiselle mahdolliseksi sillä, että asumisoikeuden tiettyyn kohteeseen saa maksamalla verraten alhaisen prosenttiosuuden asunnon koko hankintahinnasta. Tällä sijoituksella asumisoikeusasukas saa sekä asumis- että lunastusturvan. Asumisoikeusasukkaan tekemään sijoitukseen liittyvä riski on siis varsin pieni verrattuna esimerkiksi omistusasujaan.\nViime aikoina on noussut esille kysymys asumisoikeusasuntojen omistukseen liittyvistä järjestelyistä ja niihin liittyvien säännösten riittävyydestä. Asukkaiden aseman turvaamiseksi nykyinen järjestelmä on rakennettu siten, että asumisoikeusasuntoja koskevat pysyvät käyttö- ja luovutusrajoitukset, minkä lisäksi valtion tukemien asumisoikeusasuntojen suora omistus on mahdollista vain kunnille ja yleishyödyllisiksi nimetyille yhteisöille. Säännökset asettavat rajoituksia kaikkien omistajayhteisöjen taloudelliselle toiminnalle sen varmistamiseksi, että valtion tuki ohjautuu asukkaille eikä toiminta perustu voiton maksimointiin. Säännökset turvaavat siis asukkaiden asemaa riippumatta siitä, kuka puolestaan omistaa yleishyödyllisen yhtiön osakkeita. On myös huomattava, että kaikkien omistusketjujen takanahan on lopulta aina joku ihminen.\nVoimassa olevaan lainsäädäntöön sisältyvät asumisoikeusasuntojen käyttöä ja luovutusta koskevat säännökset sekä omistajayhteisöjen toimintaa koskevat yleishyödyllisyyssäännökset muodostavat kokonaisuuden, joka siis kattavasti turvaa asukkaiden asemaa. Säännösten noudattamista valvoo Asumisen rahoitus- ja kehittämiskeskus ja valvonnassa esiin nouseviin epäkohtiin puututaan. Kiistatta hieman hämmentävistä ja myös lainsäädännön taustafilosofian kannalta odottamattomista omistusjärjestelyistä ei siksi kannata määräänsä enempää pelästyä kuin huolestuakaan.\nAsumisoikeusasuntoja koskevan lain perusperiaatteet ovat edelleen kestäviä, mutta yksityiskohtien muokkaaminen on tarpeen järjestelmässä koettujen puutteiden poistamiseksi. Tämä on tavanomaista mitä erilaisimpien järjestelmien kohdalla ja kuuluu elävään elämään. Siitä ei kuitenkaan pidä tehdä liian pitkälle meneviä johtopäätöksiä. Perusteiltaan asumisoikeusjärjestelmä on terve ja elinvoimainen.\nTässä suhteessa haluaisinkin varoittaa siitä liian aggressiivisesta ja yksisilmäisestä kritiikistä järjestelmää kohtaan, johon aika ajoin julkisuudessa törmää. Hyvästä tarkoituksestaan huolimatta se harvoin johtaa mihinkään hyvään, vaan on pikemminkin omiaan herättämään aiheettomia epäilyksiä ja pelkotiloja, jotka pahimmillaan kääntyvät itseään vastaan järjestelmää kohtaan tunnetun yleisen luottamuksen horjumisena. Olen varma, että tästä ei pitkässä juoksussa hyödy kukaan.\nKuten tiedätte, asumisoikeuslakia ollaan parhaillaan uudistamassa. Lakimuutoksen on tarkoitus tulla voimaan vuoden 2011 alusta. Lakiehdotus tuo täsmennyksiä olemassa olevaan lainsäädäntöön. Tehdyillä muutoksilla pyritään yhtenäistämään lain tietyiltä osin vaihtelevaa tulkintaa.\nAsumisoikeusjärjestelmää on tarkoitus muuttaa entistä selkeämpään, läpinäkyvämpään ja avoimempaan suuntaan. Lainmuutoksen taustalla ovat edelleen pyrkimykset varmistaa valtion tuen ohjautuminen nimenomaan asukkaalle sekä varmistaa omakustannusperiaatteen toteutuminen. Asukkaan intresseissä on valvoa toiminnan kustannustehokkuutta. Järjestelmää onkin tärkeää kehittää kustannuksiltaan asukkaalle läpinäkyvämpään suuntaan.\nLainmuutoksen tarkoituksena on nostaa asumisoikeusyhtiöiden tiedonantovelvollisuudelta vaadittavaa vähimmäistasoa ja muokata yhtiöiden toimintakulttuuria avoimemmaksi. Avoin toimintakulttuuri edesauttaa yhteistyötä asukkaiden ja yhtiöiden välillä. Tämä on nähtävä toimivan asumisoikeusasumisen perustana.\nKeskeisinä tavoitteina muutoksella on läpinäkyvyyden kautta pyrkiä varmistamaan kohtuullinen käyttövastiketaso. Käyttövastikkeiden kohtuullisuus tarkoittaa, että käyttövastikkeiden tulee määräytyä niin, että vastiketuloilla voidaan kattaa yhteisön asumisoikeustalojen rahoituksen ja ylläpidon edellyttämät, kohtuullisen taloudenhoidon mukaiset menot. Käyttövastikkeiden määräytymisperusteiden tulee lisäksi olla sellaiset, että käyttövastikkeet jakautuvat huoneistojen kesken kohtuullisella tavalla. Asukkaalla tulee olla tieto siitä, mistä käyttövastike muodostuu ja että omakustannusperiaatetta noudatetaan.\nLainmuutoksella myös lisätään viranomaisvalvontaa. Asumisen rahoitus- ja kehittämiskeskukselle annetaan paremmat keinot puuttua mahdollisiin epäselvyyksiin.\nLakiehdotuksen ajurina on ollut asukkaiden aktiivisuus. Asukkaat ovat kokeneet, etteivät he nykyisin pysty riittävästi valvomaan kustannuksia asumisoikeustaloissa, eivätkä he saa riittävästi tietoa kustannusten jakautumisesta. Asumisoikeuden haltijat ovat nostaneet esiin myös riittävän viranomaisvalvonnan puuttumisen sekä vastikkeiden, erityisesti hoitovastikkeen tasauksen valtakunnallisesti yhtiöiden asuntokannan kesken.\nTasattaessa hoitomenoja valtakunnallisesti yhtiön asuntokannan kesken eivät hoitomenoissa saavutetut säästöt hyödytä niiden talojen asukkaita, jotka ovat toiminnallaan saavuttaneet säästöjä. Ongelmana on myös nähty se, ettei pääomavastikkeen tasauksen vaikutusta vastikkeeseen välttämättä esitetä asumisoikeuden haltijoille. Pääomamenoja ei välttämättä ole eritelty lainkaan, jolloin asukkaalla ei ole ollut tietoa siitä, mikä osa on seurausta kohdekohtaisista kuluista ja mikä osa tasauksesta. Myös korjausvarauksen seuraaminen on ollut vaikeaa.\nKeskeisenä keinona läpinäkyvämmän kustannusrakenteen aikaansaamiseksi onkin lainmuutoksella toteutettu hoitovastikkeen tasauskielto siten, että talojen hoitokustannuksia, joihin asukas omalla toiminnallaan voi vaikuttaa, ei saa jatkossa tasata valtakunnallisesti omistajayhtiöiden asuntokannan kesken.\nPääomavastikkeet eli esimerkiksi lainanhoitokulut ja isommat korjauskulut voidaan tasata asumisoikeustalojen kesken. Pääomakustannusten tasauksen sallimista ovat puoltaneet tasaiset ja kohtuulliset asumiskustannukset, asumisoikeusasuntokannan kunnossapito sekä yhtiön taloudellinen valmius asumisoikeusmaksujen mahdollisiin lunastuksiin. Laadultaan ja sijainniltaan samanarvoisten uusien asuntojen asumiskustannukset voivat muodostua hyvin erilaisiksi asumisoikeustalojen pääomakulujen tason vaihdellessa rakentamisajankohdan mukaan. Pääomakulujen tasauksen avulla asuntojen käyttövastike voidaan pitää oikeassa suhteessa huoneiston käyttöarvoon. Näin asunnot pysyvät asuttuina.\nLainmuutoksella parannetaan asumisoikeuden haltijoiden tiedonsaantioikeutta. Asukkaat saavat paremmat mahdollisuudet kiinteistökohtaisten kustannusten valvontaan. Vastaavasti omistajayhtiöiden tiedonantovelvollisuutta kiinteistökohtaisista kustannuksista lisätään. Omistajayhtiöt velvoitetaan antamaan asukkaille tietoja käyttövastikkeen määräytymisen ja sen tasaamisen perusteista, tasauksen vaikutuksesta käyttövastikkeeseen sekä käyttövastikkeilla kerättyjen varojen käytöstä.\nNyt toteutettava muutos tarkentaa asumisoikeusjärjestelmän omakustannusperiaatetta tarkentamalla velvoitetta ostopalveluiden kilpailuttamisesta. Uuden lainkohdan mukaan ulkopuolisten palvelujen lisäksi myös asumisoikeuskonsernin sisällä tuotetut asumisoikeustalojen käyttämät palvelut, esimerkiksi isännöinti- ja huoltopalvelut, on jatkossa kilpailutettava omistajayhtiöissä. Tällä hetkellä on mahdollista, että asumisoikeusyhtiöt käyttävät konsernin tarjoamia palveluja kilpailuttamatta niitä.\nMyös viranomaisvalvontaa tehostetaan antamalla Asumisen rahoitus- ja kehittämiskeskukselle valtuus valvoa asumisoikeustalojen käyttövastikkeiden määräytymisperusteita ja niistä annettavia tietoja. ARA valvoo, että käyttövastikkeiden määräytymisperusteet ovat omakustannusperiaatteen mukaisia ja että asukkaiden tiedonsaantia koskevia säännöksiä noudatetaan. Valvonnan perusteella ARA voi tehdä aluehallintovirastolle ilmoituksen uhkasakkomenettelyn käynnistämiseksi.\nKaiken kaikkiaan valmisteilla oleva asumisoikeuslain muutoksen keskeisenä tavoitteena on lisätä asukkaiden ja talonomistajien yhteistyötä sekä parantaa jo olemassa olevan keskinäisen yhteistyön toimivuutta. Lainmuutos on siis tarpeen yhteisten pelisääntöjen selkeyttämiseksi.\nMinkälaiselta sitten näyttää nyt kaksikymmentä vuotta täyttäneen asumisoikeusjärjestelmän tulevaisuus?\nOn selvää, että myös tulevaisuudessa kaupungistuminen, asumisen kustannustaso ja markkinoiden toiminta asettavat haasteita myös asumisoikeusjärjestelmälle. Menneiden kahdenkymmenen vuoden aikana näistä meillä on jo useita esimerkkejä. Järjestelmää on kehitetty pitkäjänteisesti ja nyt toteutettava lainsäädäntöuudistus ottaa jälleen tärkeän askeleen tällä tiellä.\nAsumisoikeusjärjestelmä on vakiinnuttanut paikkansa osana suomalaisia asuntomarkkinoita. Peruslähtökohdat järjestelmässä ovat siis kunnossa. Asumisoikeusasuminen on monen tarpeet täyttävä vaihtoehto. Asumismuodolle on varmasti kysyntää myös tulevaisuudessa etenkin kasvukeskuksissa.\nOnkin tärkeää säilyttää asumisoikeusjärjestelmä kiinnostavana ja vetovoimaisena asumismuotona vuokra-asumisen ja omistusasumisen välissä. Tämän tavoitteen toteuttamiseksi järjestelmän tulee täyttää sekä asukkaiden että omistajayhtiöiden tarpeet ja tavoitteet. Monipuolisesta asukasrakenteesta johtuen asumisoikeusasukkailla on erilaisia intressejä. Näiden intressien kattavaa huomioonottamista ja yhteensovittamista tulee edelleen jatkaa. Omistajayhtiöiden kannalta asumisoikeusjärjestelmän tulee olla sellainen, että se kannustaa rakentamaan uusia asumisoikeusasuntoja sekä kehittämään ja ylläpitämään hyvää yhteistyötä osapuolten välillä. Yhteiskunnan intressi on pitää huolta myös tästä.\nAsumisoikeusjärjestelmän kehittäminen on varmasti tasapainoilua eri intressien tyydyttämiseksi. Mahdollisissa muutoksissa on kaikkien kannalta tärkeää turvata sekä yhtiöiden taloudelliset toimintaedellytykset että asukkaiden maksettaviksi koituvien kustannusten kohtuullisuus.\nTulevaisuudessa kenties suurimman haasteen asumisoikeusjärjestelmälle aiheuttaa suomalaisen yhteiskunnan demografinen muutos väestön ikääntyessä.\nIkääntyvän väestönosan kasvaessa voimakkaasti myös tarve tukea vanhusten kotona asumista sekä järjestää asumiseen liittyviä palveluja voimistuu. Asumisoikeusasumisen tulee olla hyvä ja mahdollinen asumismuoto myös senioreille. Asumisoikeusjärjestelmässä onkin pyritty huomioimaan ikääntyvän väestön asema jo nyt niin, että yli 55-vuotiaita asunnon hakijoita eivät koske muille asetettu varallisuusedellytys.\nVäestön ohella myös rakennuskanta ikääntyy. Yksi lähitulevaisuuden haaste asumisoikeusjärjestelmälle ovat vanhenevien asumisoikeustalojen vuosi vuodelta lisääntyvä peruskorjausten tarve. Tältä osin asumisoikeusasunnot eivät kuitenkaan poikkea muusta asunto- ja rakennuskannastamme, joka on ihan samojen haasteiden edessä.\nVanhimpien asumisoikeustalojen ollessa jo 20-vuotiaita myös korjaustarpeita alkaa esiintyä enenevässä määrin. Tulevia korjauksia varten on järjestettävä rahoitusta, mikä aiheuttaa väistämättä vastikkeiden tasoon nousupaineita. Asumisoikeusyhteisöissä tulisikin suosia pitkäjänteistä, oikea-aikaista ja elinkaaritaloudellista korjaustoimintaa. Tilanne on tältäkin osin ihan sama, asumismuodosta riippumatta.\nMyös asukasvalintasäännösten uudistamistarpeesta on käytä aika ajoin keskustelua. Erityisesti kysymys jäykäksi koetun jonotusnumerojärjestelmän uudistamisesta on ollut paljon esillä. Paneutuminen asukasvalintasäännöksiin liittyvien seikkojen uudistamiseen vaatii kuitenkin enemmän aikaa kuin nyt toteutetun uudistuksen kohdalla oli käytettävissä.\nYmpäristöministeriö on kuluvan vuoden alussa asettanut työryhmän selvittämään valtiovallan roolia 2010-luvun asuntomarkkinoilla asuntomarkkinoiden kehittymisen edistämiseksi yleisellä tasolla. Työryhmän tehtävänä on laaja-alaisesti selvittää asuntomarkkinoiden yleisen toimintaympäristön muuttumista, arvioida miten asuntomarkkinoiden toimivuutta voidaan parantaa ja miten saadaan aikaan erilaisten väestöryhmien asuntokysyntää laadullisesti ja määrällisesti vastaava asuntotuotanto, sekä esittää arvionsa valtion tukeman asuntotuotannon ja asuntokannan roolista 2010-luvun asuntomarkkinoilla. Tämän työryhmän toiminta ja saavutetut ehdotukset järjestelmien kehittämiseksi tullevat heijastumaan myös asumisoikeusasuntotuotantoon.\nViime aikoina on esiintynyt innostusta esimerkiksi asumisoikeusyhdistysten perustamiseen yhteisöllistä asumista varten. Yhdistyspohjaisen järjestelmän toimivuutta pohdittaessa on muistettava, että turvallinen ja kestävä järjestelmä vaatii sekä osaamista että omistajan kykyä kantaa taloudellista vastuuta esimerkiksi kohteiden kunnossapidosta. Lisäksi omistajan pitää aina pystyä varautumaan lain mukaisen lunastusvelvollisuuden täyttämiseen.\nSen lisäksi, että lainsäädännön tasolla pyritään ottamaan huomioon ja edistämään niin asukkaan kuin omistajayhtiöidenkin etua, samaa edistämistehtävää tekee nyt myös Suomen Asumisoikeusyhteisöt ry. Suomen Asumisoikeusyhteisöt ry:n työ on uraauurtavaa työtä paremman asumisoikeuskäytännön muodostamiseksi. Yhdistyksellä on tärkeä pyrkimys yhteistyön luomiseen asumisoikeusasuntojen tuottajien, omistajayhteisöjen ja asumisoikeusasukkaiden välillä sekä ajantasaisen ja oikean tiedon jakamiseen.\nYhdistys on asumisoikeusyhteisöjen perustama, joten sillä on myös painoarvoa hyvän asumisoikeustavan kehittäjänä sekä informaatio- ja vuorovaikutuskanavana eri sidosryhmien kesken. Yhdistyksen perustaminen on ollut merkittävä askel paremman yhteistyön, toimintakulttuurin ja sitä kautta paremman asumisoikeuskäytännön kehittämiseksi. Asukkaiden, tuottajien ja omistajayhteisöjen yhteistyön avulla jokainen toimija voi olla mukana luomassa parempaa käytäntöä ja hyvää asumisoikeustapaa. Onkin aihetta suunnata katse mielenkiinnolla tulevaisuuden haasteisiin sekä aktiivisen yhteistyön jatkamiseen!\nLopuksi haluan toivottaa onnea ja menestystä 20-vuotiaalle asumisoikeusjärjestelmälle sekä hyvää seminaari-iltapäivää kaikille osallistujille!


Senior Tax Manager, BDO Oy\nIlmoituksen osoite: https://tyopaikat.oikotie.fi/tyopaikka/1145962\nHaluatko olla rakentamassa liiketoimintaamme globaalissa ympäristössä yhdessä yli 74 000 muun BDO:laisen kanssa?\nHaemme jatkuvasti kasvavaan joukkoomme Helsingin Lauttasaareen sinua:\ntyöskentelemään mielenkiintoisissa ja haastavissa verotukseen liittyvissä tehtävissä sekä kansainvälisissä että kotimaisissa toimeksiannoissa.\nSinä, joka olet kokenut kansainvälisen yritysverotuksen ammattilainen, tule kehittymään osaksi tiimiä, joka toimii osana BDO:n vero-osastoa kansainvälisen yritysverotuksen toimeksiannoissa. Huolehdit itsenäisesti kansainvälisistä ja kotimaisista asiakastoimeksiannoista. Vastaat osaltasi kansainvälisestä yhteistyöstä muiden BDO-toimistojen kanssa. Pääset osallistumaan myös veropalveluiden kehittämiseen sekä asiakashankintaan ja täten syventämään osaamistasi.\nTehtäviäsi on mahdollista räätälöidä kokemuksesi ja osaamisesi pohjalta. Vakaat asiakassuhteet ja vankka kasvumme avaavat monipuolisia uramahdollisuuksia. Meillä on mahdollista edetä hyvien työsuoritusten myötä myös esimiestehtäviin. Onnistumisesi tukena toimii BDO:n ammattitaitoinen vero-osasto Suomessa sekä ulkomailla.\nTehtävässä vaaditaan perehtyneisyyttä erityisesti kansainväliseen yritysverotukseen, mutta arvostamme myös laajaa kokemusta verotuksen eri osa-alueilta. Tehtävän menestyksekäs hoitaminen vaati noin viiden vuoden aikaisempaa työkokemusta kansainvälisen verotuksen alalta.\nToivomme että olet tehokas verkostoituja ja asiakastyytyväisyys on sinulle itsestäänselvyys. Olet suorittanut ylemmän korkeakoulututkinnon kauppatieteistä, juridiikasta tai hallintotieteistä. Erinomainen suullinen ja kirjallinen suomen ja englannin kielen taito ovat välttämättömyys tehtävässä. Arvostamme myös hyvää ruotsin kielen taitoa.\nLähetä vapaamuotoinen hakemuksesi ansioluetteloineen ja palkkatoiveineen 1.7.2018 mennessä oheisen linkin kautta. Tehtävästä voit kysyä lisää Antti Suulamolta, puh. 040-7070 977.


Henkilöauto suistui ulos Kuutostieltä Parikkalan patsaspuiston kohdalla Koitsanlahdessa – Autossa olleet neljä henkilöä selvisivät säikähdyksellä | Paikalliset | Uutisvuoksi\nHenkilöauto suistui ulos Kuutostieltä Parikkalan patsaspuiston kohdalla Koitsanlahdessa – Autossa olleet neljä henkilöä selvisivät säikähdyksellä\nKatolleen ojaan kellahtanut auto vaurioitui onnettomuudessa korjauskelvottomaan kuntoon. Kiertotie järjestyi varsin luonnostaan viereisen levähdyspaikan kautta.\nAutoilija ajoi ulos Kuutostieltä Parikkalassa tiistaina iltapäivällä. Etelä-Karjalan pelastuslaitos sai hälytyksen tieliikenneonnettomuudesta kello neljän jälkeen.\nPäivystävä ryhmänjohtaja Ville Ulvinen Rautjärven paloasemalta kertoo, että onnettomuus sattui aivan Parikkalan patsaspuiston tuntumassa Koitsanlahdessa.\n– Kaverin ote ratista herpaantui ja auto päätyi ojaan katolleen, summaa Ulvinen onnettomuuden syntyä.\nAutossa oli yhteensä neljä henkilöä. Seurue selvisi kuitenkin lähinnä säikähdyksellä, sillä vakavammilta loukkaantumisilta vältyttiin. Alkoholilla ei ollut Ulvisen mukaan osuutta onnettomuudessa.\nEnsihoito tarkisti autossa olleet. Pelastuslaitoksella ei ollut onnettomuuspaikalla Ulvisen mukaan juurikaan tehtävää.\nTavanomaista maantienopeutta kohti Imatraa ajanut auto turmeltui onnettomuudessa korjauskelvottomaksi. Kuutostiellä on Koitsanlahden kohdalla voimassa 80 kilometrin tuntinopeusrajoitus.\nKuutostien liikenne ruuhkautui onnettomuuspaikan raivaustöiden ajaksi hetkellisesti. Kiertotie saatiin kuitenkin järjestettyä kuin itsestään, sillä onnettomuuspaikan kohdalla Kuutostiellä sijaitsee patsaspuiston levähdysalue.


Näytetään tunnisteella välimeri merkityt tekstit.\nTarjolla loma Italiassa\nHuhtikuussa ollessani Kööpenhaminassa, tutustuin hostellissa nuoreen italiailaiseen kundiin. Jatkoimme yhteydenpitoa Kööpenhaminan jälkeen, ja kun puolin ja toisin olimme tarpeaksi monessa viestissä uhonneet, kuinka tosissamme olimme mahdollisen Italian matkani suuhteen, ostin lentoliput. Aika vähäisellä määrällä tietoa ja suurella määrällä luottoa, lähdin seikkailuun. Nyt olen hänen luonaan Italiassa.\nLentolippujeni oston jälkeen selvisi, että Minun italialainen (puhun hänestä tästä eteenpäin “Minun italialaisena”) asuu edelleen vanhempiensa luona, niin kuin jokainen hänen ikäisensä naimaton italialainen. Olisihan sitä pitänyt tajuta kysyä. En tajunnut. Rupesin heti miettimään, mitä veisin perheelle tuliaisiksi Suomesta. Pohdintani keskellä tajusin pyytää Minun italailaiselta kuvaa heidän kotinsa keittiöstä. Koti on keittiön sydän jne. Mielessäni olin kuvitellut keittiön olevan samallainen kuin “Tänään on Dolmio päivä” -mainoksessa. Puuta, vanhanaikaista, kuparisia kattiloita ja valk…


Pulssi-, absoluutti- ja lineaarianturit - Auser\nEtusivu / Anturit / Pulssi-, absoluutti- ja lineaarianturit\nPulssianturi – monipuolinen, kompakti ja joustava\nJoustava, kompakti ja luotettava – absoluuttianturi mittojen mukaan!\nAbsoluuttianturi tuottaa tietoja sijainnista, kulmasta ja kierrosluvuista erilaisissa positioissa. Jokaiselle positiolle on tällöin kohdennettu yksi yksiselitteinen koodi. Erottelukyky määrää olemassa olevien koodien lukumäärän kierrosta kohden. Jokainen koodi muodostaa yksiselitteisen referenssin ja antaa täten absoluuttisen paikan. Referenssikäyttö käynnistämisen jälkeen ei tämän vuoksi ole tarpeen. Yksikierros-ansoluuttianturi mittaa absoluuttisen paikan yhden kierroksen sisällä. Monikierros-absoluuttianturi määrittää myös kierroksen sisällä olevan paikan lisäksi vielä kierrosten lukumäärän.


Hyvää yötä ! Jeesus myötä ! Muistetaan rukouksin ! - Maailman menoa - Suomi24 Keskustelut\nHyvää yötä ! Jeesus myötä ! Muistetaan rukouksin !\nOn tärkeää rukoilla iltarukous, ennen kuin menee nukkumaan.\nJeesukselle voi ja tulee kertoa kaikki asiat. Kiitokset ja ilon aiheet, kuin surut ja murheetkin.\nRukoillaan kaikki yhdessä, että saadaan Kristillinen herätys koko maailmaan.\nEikö kutenkin ole ihan sama vaikka kaiken tuon kertoo joulupukille joka vuosittain oikeasti nähdään?\nUsko, mitä Jeesus sanoi, että " Taistelu ei ole lihaa ja verta vastaan, vaan avaruuden kaikkeudessa olevia pimeyden henkivaltoja vastaan".\nJeesus voitti ne pimeyden voimat, mutta ihmisillä on tehtävä osansa.\nJoulupukit eivät taida edes tajuta, miten vakavasta asiasta on kysymys.\nJuu eivät. Kaikkea hyvää sinulle tulevaisuudessa.\nAvaruuden henkivaltoja ja muita vastaavia ei näe, mutta tuntee sitäkin selvemmin Jumalan vihamiesten kommenteissa. Mikä katkeruus onkaan kadotukseen menevillä ateistiuskontojen uhreilla jo tässä ajassa! Meillä Jeesukseen uskovilla on Voima halutessamme rakastaa vihollisiammekin, moniko muu voi samaa sanoa?\nLevollen lasken luojani. Armias ole suojani.\nTilaltain jos en nousisi Taivaaseen ota luoksesi!\nJeesus siunaa kaikkia lapsiasi! Amen! Hyvää yötä!\nIsä meidän, joka olet taivaissa. Pyhitetty olkoon sinun nimesi. Tulkoon sinun valtakuntasi. Tapahtukoon sinun tahtosi, myös maan päällä niin kuin taivaassa. Anna meille tänä päivänä\nmeidän jokapäiväinen leipämme ja anna meille meidän syntimme anteeksi, niin kuin mekin anteeksi annamme niille jotka ovat meitä vastaan rikkoneet. Äläkä saata meitä kiusaukseen\nvaan päästä meidät pahasta. Sillä sinun on valtakunta ja voima ja kunnia ! Iankaikkisesti Amen\nHerra siunatkoon meitä ja varjelkoon meitä. Herra kirkastakoon kasvonsa meille ja olkoon meille armollinen. Herra kääntäköön kasvonsa meidän puoleemme ja antakoon meille rauhan.\nIsän ja Pojan ja Pyhän Hengen nimeen. Amen !\nJeesus tee meistä kaikista kirjoittajista Jeesus sinun omiasi.\nJeesus pidä meistä hyvää huolta !\nJeesus nimessäsi Amen !\nHyvää yötä, Jumalan siunaus, rukoilkaa köyhien ja sairaiden puolesta!\nRukoilkaa minun puolesta, riitelin juuri vaimon kanssa ja maha on niin kipee.\nPyydä anteeksi, ja tee joku palvelus, kun vaimosi on väsynyt.\nKuka mikä Jeesus\nSe Jeesus. Se Jeesus Kristus Jumalan poika. Just se.\nRukoile Jumalaa HENGESSÄ, ei pelkästään huulia liikuttamalla, ilman halua kasvaa uskossa. Rakenna henkilökohtainen suhde Herraan Jeesukseen ja rukoile Jumalaa Jeesuksen nimessä, tai Jeesusta. Kumpikin on oikein Jeesuksen mukaan.\nJoh. 4:23 " Mutta tulee aika ja on jo, jolloin totiset rukoilijat rukoilevat Isää hengessä ja totuudessa; sillä senkaltaisia rukoilijoita myös Isä tahtoo"\n24 "Jumala on Henki; ja jotka häntä rukoilevat, niiden tulee rukoilla hengessä ja totuudessa."\nJeesus Herramme !\nPidä meistä hyvää huolta tulevanva yönä.\nAnna kaikille kirjoittajille rauhalliset ja piristävät yön unet.\nJeesus anna koko maailmaan Kristillistä herätystä ja lopeta kaikki riidat ja sodat.\nJeesus me turvataan Sinuun tänäkin yönä.\nAnna meille kaikille rauhalliset.piristävät ja pitkät yön unet.\nJeesus lopeta Armenian sota.\nJeesus lopeta USA:en metsäpalot.\nJeesus siunaa Israelia ja Suomea\nJeesus anna USA mielesi mukainen Presidentti.\nKaikille palstalaisille Jeesuksen siunaamat pitkät ja piristävät yön unet!\nJeesukselle tulee kertoa kaikki asiat, jotka mielessä liikkuvat.\nJeesus siunaa meidän kaikkien palstalle kirjoittajien yön unet.\nJeesus nimessäsi Amen!\nJeesus siunaa meitä kaikkia tälle palstalle kirjoittajia!\nJeesus anna meille rauhalliset ja piristävät yön unet.\nJeesus anna rauhaa ja Kristillistä herätystä kaikkialle maailmaan !\nLevollen lasken luojani! Armias ole suojani! Tilaltain jos en nousisi Taivaaseen ota luoksesi! Jeesus siunaa kaikkia lapsiasi Amen! Hyvää Yötä!\nEN tiedä, oliko tämä rukousvastaus, kun rukoilin, että muslimien suunnitelmat hyökätä Israelin kimppuun Raamatun Jumala tyrmäisi ja paljastaisi heidän juonensa jo etukäteen, ja kääntäisi muslimien ampumat ohjukset takaisin lähettäjiensä asemiin, ja parin vrk päästä räjähti Beirutissa koko latinki.\nKysymys kuuluukin, että oliko se valtava räjähdysaine tunkio tarkoitettu pommien tekoon ja hyökkäykseen Israelia kohtaan.\nAmen. Sielun silmin joita kukaan ei voi laskea. Ne on kauniit, lähes ihannoivat. Vakaasti ne näkevät jokaisen sisältäpäin.\nJeesus anna meille palstalle kirjoittaville kaikille rauhalliset ja pitkät ja piristävät unet.\nJeesus täällä maailmassa on paljon ikäviä asioita, kuten sodat ja Koronavirus, joten anna Jeesus meille viisautta katsoa sinuun ja elää uuden elämän toivossa.\nJeesus jää siunaamaan meitä kaikkia!\nJeesus anna kaikille S 24 kirjoittajille rauhalliset ja piristävät yön unet ja johdata meidät viimein luoksesi Taivaan iloon!\nJeesus anna koko maailmaan Kristillistä herätystä ja anna rauha maailmaan!\nJeesus siunaa USA ja Israel ja Suomi! Jeesus nimessäsi Amen!\nJumala siunatkoon sinun rukouksesi , ja varjelkoon sinua...........Jeesuksen Kristuksen nimessä.\nJeesus pidä meidän Suomen kansasta hyvää huolta.\nJeesus anna Kristillistä herätystä koko Suomeen.\nJeesus lopeta Korona maassamme ja koko maailmassa.\nJeesus anna Armenialle rauha ja älä salli, että Armenian maa-alueita vallataan.\nJeesus anna Suomen kansalle yksimielisyyttä ja yhtenäisyyttä.\nJeesus lähetä Pyhä Henkesi tekemään työtä Suomen Eduskunnassa ja kaikissa päättäjissä ja Suomen Presidentissä ja puolustusvoimissa.\nJeesus lopeta Suomessa koulu ja työpaikka kiusaamiset.\nJeesus anna maahamme Kristillinen herätys!\nJeesus ole meidän kaikkien S 24 kirjoittajien kanssa tulevana yönä.\nAnna meille rauhalliset ja piristävät yön unet!\nJeesus varjele meidät Venäjän provokaatioilta!\nJeesus varjele meidän rajamme!\nJeesus johdata USA vaaleja.\nJeesus vapauta Armenia sodasta!\nJeesus anna Eduskuntaan ja Hallitukselle viisautta tehdä Suomea auttavia päätöksiä!\nLevollen lasken Luojani! Armias ole suojani! Tilaltain, jos en nousisi Taivaaseen ota luoksesi! Jeesus siunaa kaikkia lapsiasi Amen Hyvää yötä!\nJeesus siunaa meitä kaikkia S 24 kirjoittajia!\nAnna meille kaikille pitkät ja piristävät yön unet!\nJeesus anna USA hyvä presidentti.\nKiitos Jeesus, että Koronavirukseen löytyy parantavat lääkkeet ja rokotteet.\nJeesus Kristus! Nimessäsi Amen!\nHerra Siunaa meitä ja varjele meitä! Herra käännä kasvosi meidän puoleemme ja anna meille Sinun rauhasi! Jeesus nimessäsi Amen !\nHyvää yötä! Jeesus myötä! Muistetaan rukouksin!\nNyt aika taas rukoilla Iltarukous.\nRukoukseen Jeesukselle tuomme kaikki asiamme. Ilot ja surut ja muutkin asiat.\nJeesus anna meille hyvä Koronarokote ja hyvät Koronalääkkeet.\nJeesus lopeta Vuoristo Karabahin sota.\nJeesus anna Kristillistä herätystä Suomeen ja koko maailmaan!\nHyvää yötä! Jeesus myötä!\nJeesus anna maailmaan rauha.\nJeesus estä Azerbaitsenia hyökkäämästä Armenian kimppuun!\nJeesus anna rauha USA+Israel+Suomi\nJeesus johdata USA Presidentin vaaleja!\nDEI tuottaa hyvää ohjelmaa radioon joka päivä! Kannattaa kuunnella.\nTaivas TV 7 tuottaa hyvää ohjelmaa televisioon. Kannattaa katsella ja kuunnella.\nKummassakin ohjelmaa vuorokauden ympäri.\nKiitos Jeesus, että me kaikki S 24 kirjoittajat saamme jäädä sinun käsiisi tulevana yönä.\nAnna meille kaikille piristävät ja pitkät yön unet.\nJeesus anna meille rauhalliset ja piristävät unet.\nLevollen lasken Luojani! Armias ole suojani! Tilaltain jos en nousisi Taivaaseen ota luoksesi! Jeesus siunaa kaikkia lapsiasi! Amen! Hyvää yötä!\nIhan hyvä ketju.\nSuurin osa ketjuista on negatiivista, mutta tämä jos joku on positiivinen ketju.\nKiitos aloittajalle ja siunausta :)\nHyvää yötä ! Jeesus myötä! Muistetaan rukouksin!\nJeesus lopeta vuoristo Karabahin sota!\nAnna rauhan tulla!\nJeesus johdata, että löytyy lääkkeet ja rokotteet Koronaviruksen tuhoamiseksi.\nJeesus anna Kristillistä herätystä koko ,maailmaan!\nKiitos Jeesus sinun pyhän veresi suojasta kaikkien Kristittyjen yllä!\nJeesus pidä meistä kaikista Suomalaisita hyvää huolta.\nJeesus tee meistä kaikista Sinun omiasi.\nLevollen lasken luojani! Armias ole suojani! Tilaltain jos en nousisi Taivaaseen ota luoksesi! Jeesus siunaa kaikkia lapsiasi ! Hyvää yötä!\nNyt on taas vuoro Iltarukoukselle!\nVoimme tuoda kaikki asiat Jeesukselle.\nJeesus anna rauha Armeniaan.\nJeesus johdata USA Presidentinvaaleja.\nTaas aika rukoilla Jeesusta!\nJeesus paljasta Vastaamon tietomurron tekijät ja saata heidät oikeuteen ja vastuuseen.\nJeesus anna Paidenin voittaa USA vaalit.\nJeesus sammuta USA metsäpalot\nJeesus estä taifuunin tuhot Vietnamissa!\nJeesus anna meille kaikille S 24 kirjoittajille rauhalliset ja piristävät yön unet!\nEi näin, koska me emme tiedä Jumalan aivoituksia, niin me vain pettyisimme, miksi taifuuni ei tyynny ja miksi sota amreniassa ei lakkaa jne.\nYksinkertaisesti rukoilkaamme: "Isä, tapahtukoon maailmassa SINUN tahtosi"\nJeesus näät nuo muslimien puukkoiskut tänään maailmalla.\nJeesus tee tyhjäksi muslimien verityöt.\nJeesus anna USA paras mahdollinen Presidentti.\nJeesus ole kaikkien vainottujen Kristittyjen kanssa!\nJeesus lopeta Armenian sota!\nJeesus tuon kaikki S24 kirjoittajat Sinun eteesi ja pyydän, että teet meistä kaikista Sinun omiasi ! Jeesus nimessäsi Amen!\nTässä ketjussa on ihaninta tuo, anna Jeesus rauhalliset ja piristävät yöunet.\nJeesuksen siunaamia unia kaikille S 24 kirjoittajille!\nJeesus siunaa ja pidä huolta tässä maailmassa kaikista niistä jotka uskovat Sinuun.\nJeesus kaada Kiinan ja P Korean kommunistiset hallinnot.\nJeesus anna Armeniaan rauha.\nKiitos Jeesus, että rokote Koronavirukseen löytyy pian.\nJumalan siunausta Trump 2020 rally\nAnna Jeesus paljon rahaa anna kaikki synnit anteeksi että saan tehtyä uutta\nTaas saamme tuoda kaikki asiamme Herralle Jeesukselle Kristukselle!\nJeesus anna meille kaikille S 24 kirjoittajille pitkät ja piristävät ja keskeytymättömät yön unet!\nJeesus ilmesty meille unissa ja kerro miten paljon rakastat ja kannat meitä!\nJeesus anna Israeliin ja Armeniaan rauha! Jeesus nimessäsi Amen!\nNyt tuodaan itsemme ja kaikki asiamme Jeesukselle iltarukouksessa.\nJeesus näät kaikki S 24 kirjoittajat!\nTee meistä kaikista omiasi!\nJeesus anna Kristillistä herätystä koko maailmaan.\nJeesus pidä hyvää huolta Armeniasta.\nJeesus johdata USA Presidentinvaaleja! Yhdistä USA kansa.\nKiitos Jeesus ,että saan tuoda eteesi kaikki S 24 kirjoittajat!\nTee Jeesus meistä kaikista sinun omiasi!\nJeesus anna USA sinun mielesi mukainen Presidentti!\nJeesus sammuta uSA metsäpalot ja lopeta Armenian sota.\nJeesus anna mielesi mukainen uusi Piispa!\nJeesus siunaa tuleva yö ja huominen päivä!\nJeesus kuoli ajat sitten ei voi siunata ketään tai mitään.\nJeesus anna meille kaikille S 24 kirjoittajille rauhalliset ja piristävät ja pitkät ja keskeytymättömät yön unet.\nJeesus johdata USA vaaleja ja anna paras Presidentti!\nJeesus siunaa USA+Suomi+Israel ja muut ,maailman valtiot.\nJeesus anna rauhaa Jerusalemille!\nLevollen lasken Luojani! Armias ole suojani! Tilaltain jos en nousisi Taivaaseen ota luoksesi! Jeesus siunaa kaikkia lapsiasi Amen Hyvää yötä!\nAamen. Hyvää yötä!\nLevollen lasken luojani armias ole suojani! Tilaltain jos en nousisi Taivaaseen ota luoksesi. Jeesus siunaa kaikkia lapsiasi Amen! Hyvää yötä!\nJeesus lopeta Kristittyihin kohdistuva vaino!\nJeesus anna meille kaikille S 24 kirjoittajille rauhalliset ja pitkät ja piristävät yön unet.\nJeesus anna meidän kokea Sinun rakkauttasi ja huolenpitoasi.\nJeesus lopeta kaikki sodat tästä maailmasta.\nJeesus johdata, että USA vallan vaihto onnistuu asiallisesti.\nJeesus anna Kristillistä Herätystä koko maailmaan!\nJoskus lapsena viimeksi rukoillut, enää en kuuu kirkkoon, enkä ole koskaan uskovainen ollut. Ei nyt rukoilut auta. Ihmisten pitää lopultakin ymmärtää ettei ole oikein toimia niin kuin on vuosia toimittu. Juhlatkin pilattu sillä ns. auttamisella. Kukaan ei koskaan "älynnyt" kysyä mitä mieltä itse olen koko tilanteesta, vaikka yksi aloittajista on istunut samassa ruokapöydässä kanssani miehensä kanssa. Onko todellakin niin että iso määrä ihmisiä yrittävät toimillaan pakottaa ihmistä sellaiseen mitä hän ei todellakaan halua tehdä?\nNyt taas aika lukea iltarukous ja mennä sen jälkeen nukkumaan.\nOmin sanoin joko hiljaa tai ääneen voi rukoilla.\nIsäMeidän rukous ja Herran siunaus jatkoksi !\nNyt tulee rukoilla iltarukous ennen nukkumaan menoa.\nJeesukselle voi kertoa kaikki asiat jotka mielessä liikkuu.\nJeesus anna meille kaikille S 24 kirjoittelijoille rauhalliset ja pitkät ja piristävät yön unet.\nNyt taas aika lukea iltarukous ja tuoda kaikki asiat ja ihmiset Jeesukselle Kristukselle.\nLevollen lasken Luojani. Armias ole suojani. Tilaltain jos en nousisi Taivaaseen ota luoksesi! Jeesus siunaa kaikkia lapsiasi! Hyvää Yötä!\nNyt on hyvä hetki lukea iltarukous!\nLevollen lasken Luojani! Armias ole suojani! Tilaltain jos en nousisi Taivaaseen ota luoksesi. Jeesus siunaa kaikkia lapsiasi Amen! Hyvää yötä!\nJeesus tuoni itseni ja läheiseni eteesi ja pyydän siunaustasi!\nJeesus korjaa maan päättäjien päätä .jotta partioilaiset saavat rukoilla Jumalaa. Ja kiittää häntä omankansan etua ajavien avusta .\nLevollen lasken luojani! Armias ole suojani. Tilaltain jos en nousisi Taivaaseen ota luoksesi! Jeesus siunaa kaikkia lapsiasi! Amen! Hyvää yötä!\nKiitos Jeesus, että saan tuoda eteesi kaikki S 24 kirjoittajat.\nJeesus anna meille kaikille S 24 rauhalliset ja pirsitävät ja pitkät yön unet\nLevollen lasken luojai. Armias ole suojani. Tilaltain jos en nousisi Taivaaseen ota luoksesei. Jeesus siunaa kaikkia lapsiasi ! Amen! Hyvää yötä!\nIltarukouksen aika nyt.\nJeesus pidä meistä kaikista S 24 kirjoittajista hyvää huolta ja tee meistä omiasi.\nLevollen lasken luojani armias ole suojani. Tilaltain jos en nousisi Taivaaseen ota luoksesi! Jeesus siunaa kaikkia lapsiasi Amen! Hyvää yötä!\nHyvää Yötä! Jeesus myötä! Muistetaan Rukouksin.\nJeesus anna USA vaaleihin sujuva Presidentin vaihto.\nJeesus ole vainottujen Kristittyjen tuki ja turva.\nJälleen iltarukouksen aika.\nVoimme tuoda Jeesukselle Kristukselle kaikki asiamme ja kiitoksemme ja luottaa, että hän pitää meistä huolen,\nNyt oiva hetki lukea oma iltarukous ja pyytää Jeesusta olemaan läsnä kun itse vetää unia.\nLevollen lasken luojani! Armias ole suojani! Tilaltain jos en nousisi ! Taivaaseen ota luoksesi! Jeesus siunaa kaikkia lapsiasi Amen! Hyvää yötä!\nLevollen lasken luojani armias ole suojani! Tilaltain jos en nousisi Taivaaseen ota luoksesi! Jeesus siunaa kaikkia lapsiasi ! Amen ! Hyvää Yötä !\nJeesus lopeta kaikki sodat maailmasta. Armenia + Etiopia jne.\nJeesus ole vainottujen Kristittyjen tuki ja turva! Jeesus nimessäsi Amen!\nHerra siunatkoon meitä ja varjelkoon meitä. Herra kirkastakoon kasvonsa meille ja olkoon meille armollinen. Herra kääntäköön kasvonsa meidän puoleemme ja antakoon meille rauhan.Isän ja Pojan ja Pyhän Hengen nimeen. Amen !\nNyt on iltarukouksen aika.\nJeesus anna Kristillistä herätystä koko maailmaan! Jeesus lopeta kaikki sodat!\nEihän tuo ainakaan kovin raivopää ole, antaa hänen rukoilla. On edes yksi vähemmän vihainen kirjoittaja tälläkin palstalla.\nLevollen lasken luojani! Armias ole suojani! Tiltatain jos en nousisi Taivaaseen ota luoksesi! Jeesus siunaa kaikkia lapsiasi! Amen Hyvää Yötä!\nJeesus anna rauha koko maailmaan!


Etsimme Turun kaupungin eteläiselle varhaiskasvatusalueelle omassa kodissaan työtään tekevää perhepäivähoitajaa määräaikaiseen työsuhteeseen ajalle 1.10.2021-31.7.2022. Mahdollisuus myöhemmin myös vakinaistamiseen.\nPerhepäivähoitajan kodin tulee sijaita itäisellä varhaiskasvatusalueella (Skanssi, Vasaramäki, Petrelius, Ispoinen, Ilpoinen, Harittu, Uittamo, Luolavuori, Vähäheikkilä).\nPerhepäivähoitaja hoitaa omassa kodissaan enintään neljää alle kouluikäistä lasta.\nPerhepäivähoidossa noudatetaan Turun varhaiskasvatussuunnitelmaa.\nOdotamme sinulta työkokemusta varhaiskasvatuksen alalta, oma-aloitteisuutta, hyviä vuorovaikutustaitoja lasten ja huoltajien kanssa sekä tiimityöskentelytaitoja.\nKoulutusvaatimuksena on perhepäivähoitajan tutkinto tai muu soveltuva koulutus, hygieniapassi sekä työkokemusta varhaiskasvatusalalta.\nKelpoisuusvaatimus: Varhaiskasvatuslaki (540/2018) § 28:\nEerikinkatu 35, 20100 TURKU, Finland\nPerhepäivähoidonohjaaja Jaana Virta p. 040 689 8146 (yhteydenotot ma-pe klo 8.30-15.30) Hakemuksen jättäminen: Paikkaa haetaan sähköisesti kohdasta Hae työpaikkaa.


Kevin Nolanhttp://www.is.fi/haku/?search-term=kevin+nolan, 28, solmi West Hamin kanssa viisivuotisen sopimuksen.\nNolan on pelannut kaksi viime kautta Newcastlessa. Suurin syy siirtyä sarjaporrasta alempana pelaavaan seuraan oli se, että Sam Allardycehttp://www.is.fi/haku/?search-term=sam+allardyce nimitettiin West Hamin päävalmentajaksi. Nolan pelasi Allardycen valmennuksessa useita vuosia Boltonissa.\nBoltonissa Nolan paukutti 40 liigamaalia 296 ottelussa. Englannissa suurseurojen hyökkäävien keskikenttäpelaajien, kuten Steven Gerrardinhttp://www.is.fi/haku/?search-term=steven+gerrardin ja Frank Lampardinhttp://www.is.fi/haku/?search-term=frank+lampardin, varjoon jäänyt Nolan ei ole koskaan edustanut maansa maajoukkuetta.


August 2016 - Travel\nNYC – Kun Pete oli kipeä\nAugust 27, 2016 TaruLeave a comment\nSitten se tapahtui. Pete oikeasti sairastui. Olihan se tietysti tylsää, mutta eihän tuollaisille mitään voi. Kun flunssa iskee, se iskee. Käytiin tunnollisina hotellin aamupalalla ja mua ainakin alkoi aamu aamulta enemmän ja enemmän ällöttämään ja kyllästyttämään. Ainoa hyvä puoli on kahvi ja ihan kohtuullisen makuinen jugurtti. Yritimme aamupalan jälkeen aina tehdä jotain yhdessä, jotain ei…\nToinen kokonainen päivä alkoi sillä, että Peteä sattui kurkkuun. Luulemme, että johtuu vain tästä ilmastoinnista. Kaikesta ilmastoinnista ja lämpötilan vaihteluista. Varsinkin nyt, kun mullakin vähän kutittelee kurkusta. Suuntasimme hakemaan toista aamupalaa tutusta salaattibaarimestasta, joka olikin pettymys, sillä buffet oli melkoisen tyhjä. Kun kysyin kassalta, koska aamupala otetaan pois myynnistä, vastattiin, että klo 11. Kello oli…\nAugust 21, 2016 Taru1 Comment\nTerveiset Nykistä! Paikallista aikaa voisimme lähteä aamupalalle, mutta joillain nämä aamutoimet kestää, krhm. Lennot meni oikein näpsäkästi, meillä kaikilla. Jännitti tietysti Jeren lentojen puolesta, mutta kaikki meni hänellä hyvin, mitä nyt Yhdysvaltojen puolella joutui tarkempaan syyniin… Meillä Peten kanssa meni pitkä lento varsin mukavasti ja todettiinkin, että joka kerta lento tuntuu menevän nopeammin. Ympärillä istui…\nKun tänään lähdemme\nAugust 20, 2016 TaruLeave a comment\nOtamme mukaan mitä tarvitsemme. Eilen ollaan viety isot laukut lentokentälle. Tulipa sitten siellä vasta mieleen, että mitäköhän nää muuten painaa. Meillä oli siis ensimmäistä kertaa omat laukut jo menomatkalla eikä kumpikaan saanut laukkua täyteen. Mulla jäi about puolet tyhjäksi, samoin Petellä. Mun laukku painoi nelisentoista kiloa, Petellä yksitoista. Lentokenttä oli kiva ja virkailija, joka meidän…\nAugust 12, 2016 August 12, 2016 Taru2 Comments\nTuntuu ihan uskomattomalta, että se lähtö on oikeasti ihan just. Ihan kohta! Tätä on taas odotettu niin pitkään ja hartaasti, päiviä laskettu niin pitkään, että tuntuu jopa utopistiselta, että ensi viikolla lähdetään. Munhan tekis mieli jo pakata kaikki tarvittava näihin tyylikkäisiin matkalaukkuihin, mutta olen hillinnyt itseäni ja lähinnä käynyt vaatteita ja muita juttuja läpi ja…\nKeskustelua ja suunnittelua\nAugust 5, 2016 TaruLeave a comment\nJere kävi sunnuntaina ja tarkoitus oli jutella, jutella ja jutella. Kertoa fiiliksistä, jännityksestä ja Jere sai varmaan vähän liikaakin infoa meiltä. Tuli puhetta vaikka mistä, mutta ei oikein mistään muusta kuin tulevasta lomasta. Jerellä alkaa loma jo lähtöviikolla, joten Jerellä ei työpäiviä ole enää kovinkaan montaa. Meillä sen sijaan töitä riittää, mullakin ihan tarpeeksi. Jere…


Black Diamond CAMALOT ULTRALIGHT #0.5 Frendit ja Camalotit\nEtusivu / Tuotteet / CAMALOT ULTRALIGHT #0.5\nPerinteisen Camalot C4:n kevennetty versio Camalot UL on 25% kevyempi kuin vanhat Camalotit Tuplaräkkinä painon säästö (koot 0,4-3) 1236g vs 1586g = 350g!!!\nCamalot UL jatkaa siitä mihin vanha C4 jäi. Vaijerirunko on korvattu dyneemalla ja paino on tippunut 25% entisiin verrattuna. Dyneema tuo myös lisää liikkuvuutta varrelle, ja varsi ei myöskään niin helposti jämähdä väärään asentoon, jonka vaijeri monesti tekee kun camalot on painotettu väärässä asennossa.\nTupla-akseli mahdollistaa ison säätövaran eri kokoisiin halkeamiin\nDyneema ydin on vahva, kestävä, eikä se ota vääntymisistä itseensä\n14mm dyneema slingi\nErgonimisesti optimoitu peukaloreikä ja avauskahva\nJokainen Camalot UL on värikoodattu ja niihin löytyy sopivat sulkurenkaat valikoimastamme. Värit täsmäävät vanhoihin C4 Camalotteihin.


Vaconin kannattavuus koheni\nTaajuusmuuttajia valmistava Vacon teki huhti-kesäkuussa 103,3 miljoonan euron liikevaihdolla 11,6 miljoonan euron liikevoiton. Vaikka liikevaihto hieman pieneni vuodentakaisesta, tuloksen koheneminen oli hyvä uutinen.\nToimitusjohtaja Vesa Laisin mukaan kannattavuus parani, vaikka myynti painottui edelleen pienitehoisiin, matalakatteisempiin tuotteisiin. Vacon on onnistunut alentamaan laitteidensa materiaalikustannuksia, mikä näkyy suoraan kohentuneessa tuloksessa.\nVacon sai tammi-kesäkuussa uusia tilauksia reilulla 210 miljoonalla eurolla. Summa on pari prosenttia pienempi kuin vuotta aikaisemmin. Laisi kehuu erityisesti Vaconin myynnin kehitystä Yhdysvalloissa.\nTaajuusmuuttajien tulavaisuuden näkymät ovat edelleen hyvät. Viimeisen kolmen vuoden aikana kokonaismarkkinat eivät ole juuri kasvaneet, mutta tarve uusille energiaratkaisuille teollisuudessa ei ole kadonnut minnekään. Vaconin arvion mukaan taajuusmuuttajamarkkinoiden kasvu on jatkunut hitaana myös vuoden 2014 ensimmäisellä vuosipuoliskolla. Yhtiö arvioi, että markkinoiden kasvunäkymät vuoden 2014 toisella vuosipuoliskolla ovat alkuvuotta paremmat.\nVuosina 2014-2020 Vacon haluaa kasvaa keskimäärin yli 10 prosentin vuosivauhtia. Pääosa kasvusta tulee omaa toimintaa laajentamalla, vaikka yhtiö on myös valmis valikoituihin yritysostoihin.


Sisarusten (12-17v) karting-tapahtuma, Forssa - Leijonaemot\nLeijonaemot » Tapahtumat » Sisarusten (12-17v) karting-tapahtuma, Forssa\n26.8.2020 @ 17:00–19:30\n« Vertaisryhmä Saarijärvi\nSisarusviikonloppu (7-17v), Rovaniemi »\nTAPAHTUMA ON TÄYNNÄ! Tervetuloa 12-17-vuotiaat erityislasten sisarukset mukaan kokeilemaan karting-ajoa Forssan karting-radalle.\nMenossa mukana Leijonaemojen vapaaehtoiset Mervi ja Tytti.\nKlo 17.00 Tervetulotoivotus, Mervi ja Ama vastassa tulijoita\nKlo 17.30 Puolet ryhmästä ajaa (15 min kerrallaan, puolet kannustaa)\nKlo 18.00 Sisarusten vertaistukihetki Leijonaemo-Mervin tuoman iltapalan äärellä\nKlo 19.00 Puolet ryhmästä ajaa (15 min kerrallaan, puolet kannustaa)\nIlmoittautuminen: Mukaan mahtuu 11 nuorta ja etusijalla ovat Leijonaemot ry:n jäsenperheet. Huomio! Jos tapahtumaan on hakijoita enemmän kuin paikkoja on tarjolla, tällöin paikat jaetaan ensin etusijalla olevien kesken ja sen jälkeen ilmoittautumisjärjestyksessä. Hakijat saavat vahvistuksen mukaanpääsystä ennen tapahtumapäivää.\nTilaisuus on maksuton. Mikäli ilmoittautunut ei tule paikan päälle eikä ole peruuttanut osallistumista, veloitetaan 10 euron maksu.\nTapahtuma on tarkoitettu erityislapsen sisarukselle eikä erityislapsen osallistuminen tapahtumaan ole mahdollista. Tapahtumassa ei ole lastenhoitoa. Jokainen osallistuja on vastuussa omasta turvallisuudestaan eikä osallistujia ole vakuutettu järjestäjän toimesta. Vanhemmat ovat koko tapahtuman ajan vastuussa lapsistaan.\nTiedustelut: toimisto@leijonaemot.fi tai puh. 050 594 6476 / Mervi Vastamäki\nTapahtuma on osa Leijonaemojen “Erityislapsiperheen näkymätön sisarus” -hanketta.\nForssan kartingrata, Forssa\n30100 Forssa, 30100 Suomi + Google Map\np 0400 704905


1 KILPAILUINFO Tämä on kilpailun infokirje, josta löydät kaiken tärkeän tiedon. Huolehdittehan, että kaikki seuran valmentajat, huoltajat, kilpailijat ja kannustusjoukot saavat kaiken tarvittavan tiedon. Tuomareille lähetetään oma infokirje AIKATAULU: Lauantai Harjoitukset seuroittain Tuomarikokous + tuomareiden lounas Cup 2 kilpailuiden avaus ja tuomareiden esittely Kilpailut alkavat 3 lk v. IW, TR, GR, AG1 TR, GR Tauko 30 min./pressinpyörityskisa AG1 IW, AG2 IW, TR, GR SEN IW, TR, GR n Palkintojenjako n Kilpailut päättyvät Sunnuntai Harjoitukset seuroittain Tuomarikokous luokan kilpailijoiden esittely sekä tuomareiden esittely Kilpailut alkavat luokan pisteet- palkintojenjako Tuomareiden lounas Asema-sarja luokka asemasarja (joukkueet), 3. luokka yli 12 vuotiaat IW, IM, 3. luokka yli 10 - vuotiaat joukkueet, 4 lk. KS MP, GR, 5lk. KS GR, Aerodance n Tauko 15 min, 2. luokan ohjelmasarjan palkintojenjako n Kilpailut jatkuvat lk. KS IW, TR ja 5 lk. KS IW, TR Palkintojenjako Kilpailut päättyvät PAIKKA: Lietohalli, Urheilutie 2, Lieto\n2 PYSÄKÖINTI: Parkkitilaa on rajoitetusti hallin välittömässä läheisyydessä, joten toivomme että erityisesti linja-autot eivät ajaisi ihan oven eteen, jotta tukoksia ei syntyisi. Parkkitilaa löytyy runsaasti hallin lähistöltä, ammattikoulun pihalta. Parkkipaikat ovat merkitty erikseen kilpailun omilla P-tunnuksilla. SÄÄNNÖT: Kilpailuissa noudatetaan FIG Code of Points ( voimaan tulleet muutokset), FIG Newsletterit sekä voimaan tulleet kansalliset säännöt ILMOITTAUTUMINEN JA KISAINFO: Kilpailupaikalle saavuttua tulee jokaisen seuran yhteyshenkilön ilmoittautua kisainfossa, jossa tarkistetaan maksetut kilpailu- ja ruokailumaksut ja mahdolliset tuomarisakot sekä lisenssit. Ota mukaan maksukuitti! Seuran yhteyshenkilö saa kisainfosta osallistujalaput (kilpailijat ja ilmoittautumisen yhteydessä mainitut sekä lauantaille että sunnuntaille. Kisapassilla pääsee kulkemaan pukuhuoneisiin ja katsomoon (vain kisapassilla pukuhuonetiloihin). Kisainfo on auki lauantaina klo 9:00-20:00 ja sunnuntaina 8:30-19:00. kilpailun asioista. Kisainfo sijaitsee liikuntahallin aulassa, ulko-ovista sisään tullessa suoraan edessä. VAIKEUSLIIKELOMAKKEET tulee jättää kisainfoon ilmoittautumisen yhteydessä seuraavasti: luokat 1 kpl / ohjelma - 6 luokka 2 kpl / ohjelma OSALLISTUMISMAKSUT Seuroille on lähetetty yhteyshenkilöiden sähköpostiin maksut (kilpailumaksu, ruoka, tuomarisakko, majoitus). Vain yksi maksusuoritus yhdestä seurasta! Osallistumismaksuja, tuomarisakkoja tai ruokamaksuja ei palauteta. KILPAILULISENSSI JA VAKUUTUKSET Järjestäjä ei ole vakuuttanut kilpailijoita! Jokaisella kilpailuun osallistuvalla tulee olla Kilpa-aerobicin A tai B lisenssi tai Voimistelupassi (2-luokan 8-9v.) sekä urheilu- ja kilpailutoiminnan korvaava vakuutus.tarkistathan ajoissa, että seurasi lisenssit ja vakuutukset ovat kunnossa. Vakuutustodistuksia ei tarkisteta, RUOKAILUT Kilpailupaikalla on järjestetty ruokailu lauantaina klo 11:00-15:00 ja sunnuntaina klo 11:00-14:00. Ennakkoon tilattuja ruokailuita varten saatte ruokaliput ilmoittautumisen yhteydessä kisainfosta. Kilpailuhallissa on kahvio ja lähistöllä kauppa.\n3 ENSIAPU Kilpailujen aikana paikalla on ensiapu, joka on paikalla myös harjoitusten ajan. Ensiapupiste sijaitsee kilpailupaikan välittömässä läheisyydessä ja siellä hoidetaan Aerobic Cup 2 -kilpailussa sattuneet vammat. PUKUHUONEET Löytyvät liikuntahallin sisäänkäyntikerroksesta. Pukuhuoneet on merkitty seuroittain oviin. Toivomme, että jokainen seura pitää pukuhuoneet siisteinä, roskat roskikseen jne. Järjestävä seura ei ota talteen löytötavaroita, vaan niitä voi kysellä suoraan liikuntahallin infosta. MUSIIKIT Kilpailuohjelman musiikki jätetään harjoitusten yhteydessä musiikinsoittajille. Musiikkeja tulee jättää 2kpl/ohjelma. Kanteen ja levyyn tulee olla selkeästi merkittynä kilpailijan nimi, seura, luokka ja sarja. Levyllä tulee olla vain kilpailuohjelman musiikki. Musiikit voi oman sarjan jälkeen noutaa kisainfosta. HARJOITUKSET Harjoittelu on vapaaehtoinen sekä kilpailijoille että tuomareille. Vuoden 2012 alusta lähtien harjoitusaika kilpailualueella on 1min./ohjelma. Harjoitusajat on jaettu seuroittain. Seurat voivat itse päättää miten / ketkä harjoitteluajan käyttävät. Seuran valmentajan/huoltajan tulee huolehtia musiikit musiikinsoittajalle siinä järjestyksessä, missä aikoo harjoitella. Seuran harjoitteluajan ylitys ei ole sallittua. Harjoittelun aikana kilpailusali on vain harjoittelevan seuran käytössä, muut kilpailijat lämmittelevät lämmittely- ja harjoittelualueella. Jos seura ei käytä harjoitteluaikaansa, on siitä heti ilmoitettava Harjoitusaikataulu löytyy kisasivuilta. LÄMMITTELY JA ODOTUSALUE Lämmittelytilana voi käyttää erillistä peili/tanssisalia kisainfon vieressä ja erillistä lämmittelytilaa hallista (verholla erotettu lohko hallista). Kilpailijat pyydetään lämmittelyalueelta odotusalueelle, niin että odotusalueella on aina kahden seuraavan ohjelman kilpailijat sekä valmentaja. Valmentaja voi seurata urheilijan suoritusta sisääntulonurkkauksesta. Tuomarialueelle ei valmentajilla tai muilla urheilijoilla ole lupaa tulla kannustamaan urheilijoita. KILPAILUALUE Kilpailualueen koko on 7x7 ja 10x10 metriä sekä 2-luokan pisteet -sarjassa n. 12x12m. Kilpailualue on rajattu mustalla 5 cm leveällä teipillä. Lattia on kilpa-aerobicin virallinen kilpailualusta Gymnova.\n4 SUORITUSJÄRJESTYS On arvottu ja löytyy näiltä kisasivuilta. Jos seuroille tulee peruutuksia, ilmoitetaan ne välittömästi mutta kuitenkin mennessä Tämän jälkeen peruutukset tulee hoitaa ilmoittautumisten yhteydessä kisainfoon (suoritusjärjestyksistä yliviivataan poisjääneet voimistelijat). Kilpailussa sarjat menevät lomittain, paitsi 6-luokka. Jos suoritusjärjestykseen tulee poisjääntejä, tulee tällöin toiseen sarjaan kaksi suoritusta peräkkäin. Urheilijoiden tulee siis seurata koko kilpailun suoritusnumeroa, ei oman sarjan! KILPAILUALUEELLE TULO JA POISTUMINEN Kilpailualueelle tullaan kuuluttajan kutsuessa odotusalueelta katsomosta katsottuna salin vasemmasta takanurkasta. Kilpailualueelle pitää tulla reippaasti kuulutuksen jälkeen (aikaa n. 15 sek) ja yleisöä/tuomareita voi tervehtiä lyhyesti (ei koreografisia liikesarjoja, taputuksia ym.) Kilpailualueelta poistutaan kilpailualueen vasemmasta etunurkasta. PALKINTOJEN JAKO Lauantaina jaetaan kilpailun päätteeksi kaikkien luokkien palkinnot aloittaen 3-luokan 9-11v.. yksilöistä. Sunnuntaina 2-luokan pisteet-sarjan palkintojen jako on heti, kun kaikki sarjat on suoritettu loppuun. 2-luokan ohjelma-sarjan palkintojenjako on ensimmäisellä tauolla noin kello Kilpasarjojen palkinnot jaetaan sunnuntaina kilpailun päätteeksi aloittaen 3-luokasta. Palkintojen jakoon tullaan kilpailupuku päällä. Palkintojen jaon jälkeen kuvataan palkitut. TUOMARIT Tuomaripaneelit on koostettu & arvottu seurojen ilmoittamista tuomareista aerobicin tuomarityöryhmän toimesta. Tuomareille lähetetään erillinen tuomarikirje aikatauluineen. Tuomareille on varattu lounas molempina päiviä, sekä koko kilpailun ajan on tarjolla virvokkeita ja pientä evästä. Turun Urheiluliitto maksaa tuomareiden matkakulut halvimman yleisen kulkuneuvon mukaan, vaikka tulisikin omalla autolla. Tuomareiden majoitus on hoidettu Centro Hotellissa. VIDEOINTI: Kilpailusta tehdään laadukas kooste DVD, jota voi tilata paikanpäältä tilauspisteeltä. DVD-tallenteista vastaa tapahtumavideo.com\n5 PRESSINPYÖRITYSKISA: Järjestämme jälleen lauantaina hauskan pressinpyörityskisan. Kilpailussa on kaksi sarjaa; haarapressi sekä L-pressi. Kisan idea on yksinkertainen, kaikki kisaavat kaikkia vastaan yksitellen ja se ketä pyörittää eniten kierroksia koskettamatta lattiaa, voittaa. Pressinpyörityskisaan voi ilmoittautua ennen kisaa kisainfossa. Katsotaan kuka on Suomen paras pressinpyörittäjä 2012! TIEDUSTELUT: Iida Rantanen: p TERVETULOA KISAAMAAN TURKUUN!


Presidentti Niinistö vieraili Hangossa - Presidentti\nEtusivu / Presidentti Niinistö vieraili Hangossa\n”Onko teillä aina näin kauniit kelit?” tasavallan presidentti Sauli Niinistö kysyi saapuessaan aurinkoiseen Hankoon maanantaina 17. elokuuta. Presidentti matkusti Hankoon Kultaranta VIII-veneellä Naantalista.\nAlkupuheenvuorossaan presidentti Niinistö totesi, että viimeisimmän Nuorisobarometrin mukaan nuoria askarruttaa erityisesti kiusaaminen . ”Ei se ole mistään kotoisin”, presidentti sanoi. ”Me kaikki olemme kiinnostavia ihmisiä toinen toiselle. On järjetöntä tehdä kiinnostuksen kohteesta kiusaamisen kohde”. Vaikka kiusaaminen on monesti ajattelemattomuutta, siinä ei ole voittajia, presidentti muistutti.\nKoululaiset kysyivät muun muassa mm. presidentin kouluajoista ja haaveammatista (urheiluselostaja), presidentin työstä, Itämeren tilanteesta, Venäjästä sekä kiinnostavimmasta henkilöstä, jonka presidentti tuntee. ”Ehkä juuri te, tällä hetkellä?”, presidentti Niinistö vastasi. ”Meitä on niin moneksi. Ihmiset ovat ylipäätään hyvin kiinnostavia, jos vaivautuu paneutumaan toisen ajatusmaailmaan.”\nKyselytunnin lopuksi oppilaat kysyivät presidentiltä elämänohjetta. ”Luottakaa itseenne ja luottakaa toisiinne”, presidentti sanoi.\nTehdaskierroksella presidentille esiteltiin mm. polkupyörien maalausprosessia ja kokoamislinjaa. ”On hienoa nähdä, että joku yritys kotimaistaa tuotantoaan. Kiitos hienoista pyöräilyhetkistä”, presidentti sanoi tervehdyksessään tehtaan työntekijöille.\n”Se on varmasti vaikea. Haluan muistuttaa, että meillä on ollut ennenkin hankalia aikoja, muun muassa 90-luvulla. Niistä selvittiin aivan loistavalla tavalla. En mene lupaamaan, että tästä selvittäisiin yhtä nopeasti, yhtä ylös, mutta aivan varmasti selvitään. Viime kädessä se on meistä jokaisesta suomalaisesta itsestä kiinni.”


Tulipalo säikäytti vaneritehtaalla - Kotimaa - Uutiset - MTV.fi\nKotimaa Julkaistu 19.04.2003 18:59 (Päivitetty 22.04.2003 00:07)\nKärkölässä palaneen vaneritehtaan vahingot nousevat korkeintaan 100 000 euroon. Tehdas aloittanee toimintansa normaalisti pääsiäisseisokin jälkeen.\nKoskisen Oy:n vaneritehtaalla Kärkölässä sattui puolilta päivin uhkaava tulipalo. Noin 70 miestä Lahden aluepelastuslaitokselta sekä lähiseudun vapaapalokunnista hälytettiin taltuttamaan liekkejä.\nRipeän alkusammutuksen ansiosta palo onnistuttiin rajaamaan osaan suuren teollisuusrakennuksen kattorakenteista. Niitä jouduttiin repimään 100-150 neliötä.\nTehtaanjohtaja Kari Koskisen mukaan näyttää siltä, että noin 400 työntekijän vaneritehdas voi aloittaa toimintansa normaalisti pääsiäisseisokin jälkeen tiistaina, vaikka tehtaan puolelle pääsi vähän vettä palon yhteydessä.\nKoskinen arvioi palon vahinkojen nousevan korkeintaan 100 000 euroon.\nPaikalle hälytettiin sammutusyksiköitä ja säiliöautoja Kärkölän ja Lahden lisäksi Hollolasta, Hämeenkoskelta ja Hausjärveltä.\nKipinä ehkä palon takana\nVaneritehdas on puoli kilometriä pitkä. Tulipalo riehui sen keskivaiheilla, missä rakennukseen liittyy voimalaitos. Mahdollisena palon alkamissyynä pidetään kipinää, joka olisi lentänyt katolle voimalaitoksen lauhdevesisäiliön remontista. Työtä tehtiin ulkopuolisena urakointina pääsiäisseisokin aikana. Töitä seurannut palovahti ei havainnut mitään poikkeuksellista.\nKoskisen Oy on Kärkölän ylivertaisesti suurin työnantaja. Sen sahan varasto paloi 1996 ja itse saha parikymmentä vuotta aikaisemmin.\nKoskisen Oy:n Internet-sivut\nKääriäinen haluaa varapuhemieheksi Epäilyttäviä tekstiviestejä ympäri maata


Apteekki - lähellä meitä\nOmalta paikkakunnalta saatavien palveluiden merkitys on suuri. Terveyden ylläpitoon ja sairauden hoitoon apua haetaan mielellään omasta tutusta apteekista.\nKorpilahden apteekki perustettiin vuonna 1891 ja ensimmäisenä apteekkarina toimi Karl Wilhelm Backman. Ensi vuonna tulee siis 120 vuotta täyteen. Luhangan apteekki perustettiin 1939 ja siitä tuli Korpilahden apteekin sivuapteekki 1988 Sinikka Lankisen tullessa apteekkariksi.\nKorpilahden nykyinen apteekkari, proviisori Marjatta Jermalainen on Korpilahden omia tyttäriä.\nTäällä syntyneenä, kasvaneena ja koulunsa käyneenä hän tuntee lähes kaikki asiakkaansa samoin kuin asiakkaat tuntevat hänet. Tämä on suuri etu asiakaspalvelussa.\nApteekkialalle hakeutumisestaan Marjatta Jermalainen kertoo:\n– Ylioppilaskevään ajattelin lähinnä pyrkiä lukemaan kemiaa tai biologiaa. Sitten kuulin, että apteekkialallakin noita aineita opiskellaan. Niinpä menin kesäkuussa 1971 kysymään Korpilahden silloiselta apteekkarilta Saara Nyyssöseltä harjoittelupaikkaa voidakseni tutustua alaan. Sain paikan, kiinnostuin alasta ja pyrin syksyllä Helsingin Yliopiston Farmasianlaitokselle. Niin minusta sitten tuli apteekkilainen.\nOpintojen jälkeen Marjatta Jermalainen tuli Korpilahden apteekkiin proviisoriksi tammikuussa 1979.\n– Ehdin työskentelemään neljän apteekkarin alaisena ennen kuin Lääkelaitos myönsi minulle Korpilahden apteekin ja Luhangan sivuapteekin apteekkiluvat. Siirryin yrittäjäksi toukokuussa 2003.\nViime vuosikymmenten aikana apteekkiala on kehittynyt monipuolisesti ja varsinkin uusi tekniikka on muuttanut käytäntöjä. Marjatta Jermalaiselle asia on tuttua, hän kertoo:\n– Tullessani Korpilahden apteekkiin proviisoriksi 1979 tietokoneet olivat vielä tulevaisuutta ja lääkkeitä valmistettiin apteekissa melkein päivittäin. Nykyään ei lääkevaihdon ja viitehintajärjestelmän ym. aiheuttamien töiden vuoksi tultaisi enää toimeen ilman ATK-järjestelmiä. Lääkeinformaation antamista ja asiakaspalvelua painotetaan alallamme entistä voimakkaammin. Korpilahden apteekissa valmistamme edelleen joitakin lääkevalmisteita, mutta suurin osa on tehdasvalmisteisia.\nApteekki on alansa erikoismyymälä, jonka tuotteiden myyntiin liittyy opastus ja ohjaus, joten asiakaspalvelussa työskentely edellyttää suurta määrää tietotaitoa. Tietoja ja taitoja joudutaankin päivittämään jatkuvasti.\nMarjatta Jermalainen toteaa:\n– Onnistunut lääkehoito on apteekin ja lääkärin yhteinen tavoite. Apteekkien tehtävä on neuvoa ja motivoida asiakkaita lääkkeiden oikeaan käyttöön ja informoida lääkehoidon keskeyttämisen aiheuttamista riskeistä. Lääkehoidon kokonaisarviointi ja annosjakelu ovat uusia palvelumuotoja apteekeissa. Me Korpilahden apteekissa tarvitsemme vielä lisää koulutusta, jotta voisimme täysipainoisesti vastata näihin haasteisiin.\nApteekkien lakisääteinen tehtävä on huolehtia turvallisesta ja tehokkaasta lääkejakelusta. Sähköiset reseptit ovat tulossa käyttöön. Korpilahden apteekissa asia on tiedostettu:\n– Sähköistä reseptiä on kehitelty noin kymmenen vuotta. Nyt näyttäisi siltä, että se otetaan Keski-Suomessa käyttöön aikaisintaan vuonna 2011. On vaikeaa saada terveyskeskusten, sairaaloiden, KELA:n ja apteekkien erilaiset tietokonejärjestelmät toimimaan yhteistyössä. Reseptin käsittelyprosessia pyritään rationalisoimaan sähköisen reseptin avulla. Lääkäri laatisi vastaanotolla tietojärjestelmällään sähköisen reseptin ja tallentaisi sen keskitettyyn valtakunnalliseen reseptitietokantaan. Potilas saisi lääkäriltä mukaansa vain potilasohjeen, josta ilmenee mm. lääkkeen nimi ja annostus. Potilas voisi hakea lääkkeen mistä tahansa sähköisiä reseptejä toimittavasta apteekista. Kun potilas tulisi ostamaan lääkettä, apteekki hakisi reseptin tietokannasta. Myös lääkkeen toimittamista koskevat tiedot, kuten apteekki, päivämäärä ja toimitettu lääkemäärä, tallentuisivat reseptitietokantaan. Valtakunnallisella sähköisellä potilasasiakirjalla pyritään parantamaan hoidon jatkuvuutta, laatua ja potilasturvallisuutta.\nLuhangan sivuapteekin kohtalo kiinnostaa varsinkin luhankalaisia ja myös putkilahtisia. Apteekkari Jermalaisen mukaan Luhangan sivuapteekin säilymistä on auttanut ainakin kaksi asiaa:\n– Luhangan kunta on edelleenkin ostanut vanhainkodin lääkkeet paikallisesta apteekista. Tämä myynti on apteekin toiminnan säilyvyyden kannalta tärkeää. Luhankalaiset ovat myös olleet uskollisia asiakkaita, vaikka joutuvatkin käymään lääkärin vastaanotolla Joutsassa. Toivon, etten ainakaan minä apteekkarina oloaikanani joudu sivuapteekkia sulkemaan.\nKorpilahden apteekissa tehtiin viime kevään aikana iso remontti, jolloin apteekin tilat muutettiin viihtyisimmiksi ja samalla vastaamaan tämän päivän tarpeita. Nyt reseptiasiakkaat palvellaan suoratoimituspisteissä, joissa on otettu huomioon intimiteettisuoja ja pisteet on erotettu väliseinillä. Marjatta Jermalainen kiittää asiakkaitaan kärsivällisyydestä remontin aikana:\n– Tämän remontin avulla toivomme pystyvämme palvelemaan asiakkaitamme entistä paremmin ja olemme valmiit ottamaan sähköisen reseptin käyttöön.\nOmaa työtään apteekkarina Jermalainen luonnehtii näin:\n– Apteekkityö on haasteellista ja vaatii jatkuvaa uudelleen kouluttautumista. Työmme on tärkeä osa terveydenhuoltoa. Mielestäni asiakaspalvelu tuo vaihtelua ja sisältöä työhömme. Yrittäjyys toi mukanaan uusia haasteita ja lisää konttoritöitä, jotka eivät aina ole niin mieluisia. Se tuo kuitenkin myös tiettyä vapautta ja varmuutta elämään.


Lukukappaleet 3.3.2019 alkavalle viikolle | Katolinen kirkko Suomessa\nLukukappaleet 3.3.2019 alkavalle viikolle\nmaalis 2, 2019\n3.3.2019 Kirkkovuoden 8. sunnuntai – vuosi C\nEnsimmäinen lukukappale (Sir. 27:4-7)\nÄlä kiittele ketään, ennen kuin olet kuunnellut häntä.\nKun seulaa ravistetaan, roskat jäävät siihen, kun ihminen puhuu, roskapuhe erottuu. Savenvalajan astiat koettelee uuni, ihminen koetellaan puheidensa mukaan. Puu kantaa hedelmää hoidon mukaisesti, puhe ihmisen ajatusten mukaan. Älä kiittele ketään, ennen kuin olet kuunnellut häntä, sillä puheistaan ihminen punnitaan.\nVuoropsalmi (Ps. 92:2-3, 13-14, 15-16. – vrt. 2a)\nKertosäe: Hyvä on kiittää sinua, Herra.\nHyvä on kiittää Herraa,\nlaulaa ylistystä sinun nimellesi, Korkein.\nHyvä on aamulla kertoa armostasi\nja illalla uskollisuudestasi. Kertosäe\nVanhurskaat kukoistavat kuin palmupuu,\nkasvavat korkealle kuin Libanonin setrit.\nHeidät on istutettu Herran temppeliin,\nhe kukoistavat Jumalamme esipihoilla. Kertosäe\nVielä vanhoinakin he ovat voimissaan, versovat ja vihannoivat,\nkertovat Herran oikeamielisyydestä.\nHerra on minun turvakallioni,\nhänessä ei vääryyttä ole. Kertosäe\nToinen lukukappale (1. Kor. 15:54-58)\nJumala antaa meille voiton Jeesuksen Kristuksen kautta.\nVeljet, kun katoava pukeutuu katoamattomuuteen ja kuolevainen kuolemattomuuteen, silloin toteutuu kirjoitusten sana: ”Kuolema on nielty ja voitto saatu. Missä on voittosi, kuolema? Missä on pistimesi, kuolema?” Kuoleman pistin on synti, ja synnin voimana on laki. Mutta kiitos Jumalalle, joka antaa meille voiton meidän Herramme Jeesuksen Kristuksen kautta!\nHalleluja (Fil. 2:15d, 16a)\nTe loistatte kuin tähdet maailmassa,\nkun pidätte esillä elämän sanaa.\nEvankeliumi (Luuk. 6:39-45)\nSiihen aikaan Jeesus puhui opetuslapsilleen vertauksin: ”Miten sokea voisi taluttaa sokeaa? Molemmathan siinä putoavat kuoppaan. Ei oppilas ole opettajaansa etevämpi, mutta kyllin oppia saatuaan jokainen on opettajansa veroinen.\nKuinka näet roskan veljesi silmässä, mutta et huomaa, että omassa silmässäsi on hirsi? Kuinka voit sanoa veljellesi: ’Annapa, veli, kun otan roskan silmästäsi’? Ethän sinä näe edes hirttä omassa silmässäsi. Sinä tekopyhä! Ota ensin hirsi omasta silmästäsi, vasta sitten näet ottaa roskan veljesi silmästä.\nYksikään hyvä puu ei tee kelvotonta hedelmää eikä yksikään kelvoton puu hyvää hedelmää. Hedelmästään jokainen puu tunnetaan. Eihän orjantappuroista koota viikunoita eikä piikkipensaasta poimita rypäleitä. Hyvä ihminen tuo sydämensä hyvyyden varastosta esiin hyvää, paha ihminen tuo pahuutensa varastosta esiin pahaa. Mitä sydän on täynnä, sitä suu puhuu.”\n4.3.2019 ma arkipäivän messu, tai pyhä Kasimir\nVuosi I – ensimmäinen lukukappale (Sir. 17:24-29)\nPalaa Korkeimman luo, käännä selkäsi vääryydelle.\nSe, joka katuu, saa palata Jumalan luokse, hän rohkaisee niitä, joiden toivo hiipuu. Käänny Herran puoleen, jätä syntinen elämä, rukoile häntä ja pyri eroon synneistäsi. Palaa Korkeimman luo, käännä selkäsi vääryydelle. Vihaa sydämesi pohjasta sitä, mitä Herra kammoksuu. Kuka ylistää Korkeinta tuonelassa? Eläviltä hän saa kiitoksensa. Ei kuollut kiitä, ei mikään eloton, Herraa ylistävät ne, jotka ovat elossa ja voimissaan. Kuinka suuri onkaan Herran laupeus, kuinka anteliaasti hän armahtaa ne, jotka palaavat hänen luokseen!\nVuosi I – vuoropsalmi (Ps. 32:1-2, 5, 6, 7. – 11a)\nKertosäe: Iloitkaa ja riemuitkaa Herrasta, te vanhurskaat!\nAutuas se, jonka pahat teot on annettu anteeksi,\njonka synnit on pyyhitty pois.\nAutuas se ihminen, jolle Herra ei lue viaksi hänen syntiään\nja jonka sydämessä ei ole vilppiä. Kertosäe\nMinä sanoin: ”Tunnustan syntini Herralle.”\nSinä annoit anteeksi pahat tekoni, otit pois syntieni taakan. Kertosäe\nRukoilkoot kaikki palvelijasi sinua\nVaikka suuret vedet tulvisivat,\nne eivät heihin ulotu. Kertosäe\nSinä olet minulle turvapaikka,\nsinä varjelet minut vaarasta.\nRiemuhuudot kajahtavat ympärilläni,\nkun sinä autat ja pelastat. Kertosäe\nHalleluja (2. Kor. 8:9)\nJeesus Kristus oli rikas mutta tuli köyhäksi.\njotta te rikastuisitte hänen köyhyydestään.\nEvankeliumi (Mark. 10:17-27)\nMyy kaikki, mitä sinulla on, ja seuraa minua.\nSiihen aikaan, kun Jeesus lähti jatkamaan matkaansa, muuan mies tuli juoksujalkaa, polvistui hänen eteensä ja kysyi: ”Hyvä opettaja, mitä minun pitää tehdä, jotta perisin iankaikkisen elämän?” Jeesus vastasi hänelle: ”Miksi sanot minua hyväksi? Ainoastaan Jumala on hyvä, ei kukaan muu. Käskyt sinä tiedät: älä tapa, älä tee aviorikosta, älä varasta, älä todista valheellisesti, älä riistä toiselta, kunnioita isääsi ja äitiäsi.”\n5.3.2019 ti arkipäivän messu\nVuosi I – ensimmäinen lukukappale (Sir. 35:1-15)\nJoka pitää käskyt, uhraa yhteysuhrin.\nJoka noudattaa lakia, tuo runsaat uhrit. Joka pitää käskyt, uhraa yhteysuhrin, joka maksaa hyvän hyvällä, tuo parhaan ruokauhrin, joka antaa almun, antaa kiitosuhrin. Joka välttää pahaa, tekee Herran mielen mukaan, joka karttaa vääryyttä, saa syntinsä anteeksi. Älä kuitenkaan astu Herran eteen tyhjin käsin, sillä laissa on uhreista määräykset. Oikeamielisen uhri voitelee alttarin, sen rasvan tuoksu on Herralle mieluisa. Oikeamielisen antia Herra katsoo suopeasti, hänen uhrinsa ei jää unohduksiin. Kunnioita Herraa avokätisin uhrein, älä kitsastele, kun tuot uuden sadon antimia. Mitä annatkin, anna se iloisin mielin, myös kymmenyksesi maksa riemuiten. Anna Korkeimmalle niin kuin hän on antanut sinulle, anna auliisti kaikki, mitä sinulta liikenee. Herra pitää kyllä huolen takaisinmaksusta, seitsenkertaisesti hän korvaa sinulle kaiken. Älä tarjoa lahjuksia, ei hän ota niitä, älä luota väärin hankittuun uhrilahjaan. Herra on kaikkien tuomari, eikä hän suosi mahtavaa.\nVuosi I – vuoropsalmi (Ps. 50:5-6, 7-8, 14+23. – 23b)\nKertosäe: Joka pysyy oikealla tiellä, saa nähdä, kuinka Jumala pelastaa.\n”Kootkaa luokseni kaikki minun palvelijani,\njotka ovat uhrein tehneet kanssani liiton.”\nHän on oikeuden Jumala. Kertosäe\n”Kuule, kansani, mitä sinulle puhun,\nsillä polttouhrisi ovat aina edessäni. Kertosäe\nJoka pysyy oikealla tiellä, saa nähdä, kuinka Jumala pelastaa.” Kertosäe\nHalleluja (vrt. Matt. 11:25)\nYlistetty olet sinä, Isä, taivaan ja maan Herra,\nsillä sinä ilmoitit valtakunnan salaisuudet lapsenmielisille.\nEvankeliumi (Mark. 10:28-31)\nTe saatte satakertaisesti tässä maailmanajassa, tosin myös vainoa, ja tulevassa ajassa iankaikkisen elämän.\nSiihen aikaan Pietari sanoi Jeesukselle: ”Me olemme luopuneet kaikesta ja seuranneet sinua.” Jeesus vastasi: ”Totisesti: kuka ikinä minun tähteni ja evankeliumin tähden on luopunut talostaan, veljistään tai sisaristaan, äidistään, isästään tai lapsistaan tai pelloistaan, hän saa satakertaisesti: nyt, tässä maailmanajassa, taloja, veljiä ja sisaria, äitejä ja lapsia ja peltoja ‒ tosin myös vainoa ‒ ja tulevassa ajassa hän saa iankaikkisen elämän. Mutta monet ensimmäiset tulevat olemaan viimeisiä ja viimeiset ensimmäisiä.”\nPaasto- ja abstinenssipäivä.\nEnsimmäinen lukukappale (Joel 2:12-18)\nRepikää rikki sydämenne, älkää vaatteitanne.\nLuemme profeetta Joelin kirjasta.\nNyt Herra sanoo: ”Kääntykää minun puoleeni, tehkää niin koko sydämestänne, paastotkaa, itkekää ja valittakaa. Repikää rikki sydämenne, älkää vaatteitanne.” Palatkaa Herran, Jumalanne, luo, sillä hän on anteeksiantava ja laupias, hän on kärsivällinen ja hänen hyvyytensä on suuri. Hän voi muuttaa mielensä, peruuttaa määräämänsä rangaistuksen. Ehkä hän vielä leppyy ja siunaa jälleen sadon. Silloin voitte taas tuoda ruokauhrin ja juomauhrin Herralle, Jumalallenne.\nPuhaltakaa torveen Siionissa, kuuluttakaa pyhä paasto, kutsukaa koolle juhlakokous! Kootkaa väki, pyhittäkää kansa, kutsukaa vanhukset, kootkaa lapset ja imeväiset. Lähteköön sulhanen morsiuskammiosta ja morsian häähuoneesta. Itkekää, papit, pyhäkön esipihalla, eteishallin ja alttarin välissä. Sanokaa, te Herran palvelijat: ”Katso, Herra, säälien kansasi puoleen. Älä anna sen joutua häväistäväksi, vieraitten kansojen hallittavaksi. Miksi saisivat kansat pilkaten sanoa: ’Missä on Israelin Jumala?'”\nSilloin Herran rakkaus syttyi, hän armahti kansaansa ja maataan.\nVuoropsalmi (Ps. 51:3-4, 5-6a, 12-13, 14+17. ‒ vrt. 3)\nKertosäe: Armahda meitä, Herra, sillä olemme syntiä tehneet.\nja anna lankeemukseni anteeksi. Kertosäe\nolen tehnyt vastoin sinun tahtoasi. Kertosäe\nälä ota minulta pois pyhää henkeäsi. Kertosäe\nniin suuni julistaa sinun kunniaasi. Kertosäe\nToinen lukukappale (2. Kor. 5:20-6:2)\nSuostukaa sovintoon Jumalan kanssa. Juuri nyt on oikea hetki.\nLuemme apostoli Paavalin toisesta kirjeestä korinttilaisille.\nVeljet, me olemme Kristuksen lähettiläitä, ja Jumala puhuu teille meidän kauttamme. Pyydämme Kristuksen puolesta: suostukaa sovintoon Jumalan kanssa. Hänet, joka ei synnistä tiennyt, Jumala meidän tähtemme teki synniksi, jotta me hänessä tulisimme Jumalan vanhurskaudeksi. Jumalan työtovereina me vetoamme teihin: ottakaa Jumalan armo vastaan niin, ettei se jää turhaksi! Hänhän sanoo: ”Oikealla hetkellä olen kuullut sinua, pelastuksen päivänä olen tuonut sinulle avun.” Juuri nyt on oikea hetki, juuri nyt on pelastuksen päivä.\nSäe ennen evankeliumia (vrt. Ps. 95:8a)\nYlistys sinulle, Kristus, iankaikkisen kunnian kuningas.\nTänä päivänä älkää paaduttako sydäntänne,\nvaan kuulkaa Herran ääntä.\nEvankeliumi (Matt. 6:1-6, 16-18)\nIsäsi, joka näkee sen, mikä on salassa, palkitsee sinut.\nSiihen aikaan Jeesus sanoi opetuslapsilleen: ”Varokaa tuomasta vanhurskaita tekojanne ihmisten katseltavaksi, muuten ette saa palkkaa taivaalliselta Isältänne.\nKun siis autat köyhiä, älä toitota siitä niin kuin tekopyhät tekevät synagogissa ja kujilla, jotta ihmiset kiittelisivät heitä. Totisesti: he ovat jo palkkansa saaneet. Kun annat almun, älköön vasen kätesi tietäkö mitä oikea tekee, jotta hyvä tekosi pysyisi salassa. Isäsi, joka näkee myös sen, mikä on salassa, palkitsee sinut.\nKun rukoilette, älkää tehkö sitä tekopyhien tavoin. He asettuvat mielellään synagogiin ja kadunkulmiin rukoilemaan, jotta olisivat ihmisten näkyvissä. Totisesti: he ovat jo palkkansa saaneet. Kun sinä rukoilet, mene sisälle huoneeseesi, sulje ovi ja rukoile sitten Isääsi, joka on salassa. Isäsi, joka näkee myös sen, mikä on salassa, palkitsee sinut.\nKun paastoatte, älkää olko synkän näköisiä niin kuin tekopyhät. He muuttavat muotonsa surkeaksi, jotta kaikki varmasti huomaisivat heidän paastoavan. Totisesti: he ovat jo palkkansa saaneet. Kun sinä paastoat, voitele hiuksesi ja pese kasvosi. Silloin sinun paastoasi eivät näe ihmiset, vaan Isäsi, joka on salassa. Isäsi, joka näkee myös sen, mikä on salassa, palkitsee sinut.”\n7.3.2019 to paastonajan messu\nEnsimmäinen lukukappale (5. Moos. 30:15-20)\nMinä asetan tänään teidän eteenne siunauksen tai kirouksen (vrt. 5. Moos. 11:26).\nMooses sanoi kansalle: ”Minä olen tänään pannut teidän eteenne elämän ja hyvän, kuoleman ja pahan. Jos te noudatatte Herran, Jumalanne, lakia, jonka minä teille nyt annan, ja jos rakastatte Herraa, vaellatte hänen teitään ja noudatatte hänen käskyjään, säädöksiään ja määräyksiään, te saatte elää. Teistä tulee suuri kansa, ja Herra, teidän Jumalanne, siunaa teitä siinä maassa, jonka nyt menette ottamaan omaksenne. Mutta minä ilmoitan teille tänään, että jos sydämenne kääntyy pois Herrasta ettekä tottele häntä, vaan eksytte kumartamaan ja palvomaan vieraita jumalia, teidät perii tuho ettekä saa kauan elää siinä maassa, jota olette nyt menossa ottamaan haltuunne Jordanin tuolta puolen.\nTaivas ja maa ovat todistajinani, kun nyt sanon: Minä olen pannut teidän valittavaksenne elämän ja kuoleman, siunauksen ja kirouksen. Valitkaa siis elämä, että te ja teidän jälkeläisenne saisitte elää. Rakastakaa Herraa, Jumalaanne, totelkaa häntä ja pitäkää hänestä kiinni. Siinä on teidän elämänne ja pitkä ikänne, ja saatte asua siinä maassa, josta Herra valalla vannoen antoi lupauksen teidän esi-isillenne Abrahamille, Iisakille ja Jaakobille.”\nVuoropsalmi (Ps. 1:1-2, 3, 4+6. ‒ Ps. 40:5a)\nKertosäe: Hyvä on sen osa, joka luottaa Herraan.\nHyvä on sen osa, joka ei vaella jumalattomien tavoin,\nei astu syntisten teille, ei istu pilkkaajien parissa\nvaan löytää ilonsa Herran laista,\ntutkii sitä päivin ja öin. Kertosäe\nHän on kuin puu, vetten äärelle istutettu:\nse antaa hedelmän ajallaan,\neivätkä sen lehdet lakastu.\nHän menestyy kaikissa toimissaan. Kertosäe\nNiin ei käy jumalattomien.\nHerra tuntee vanhurskaiden tien,\nmutta jumalattomien tie päätyy tuhoon. Kertosäe\nSäe ennen evankeliumia (Matt. 4:17)\nYlistys ja kunnia sinulle, Herra Jeesus.\nKääntykää, sanoo Herra,\nsillä taivasten valtakunta on tullut lähelle!\nEvankeliumi (Luuk. 9:22-25)\nJoka minun tähteni kadottaa elämänsä, on sen pelastava.\nSiihen aikaan Jeesus sanoi opetuslapsilleen: ”Ihmisen Pojan täytyy kärsiä paljon. Kansan vanhimmat, ylipapit ja lainopettajat hylkäävät hänet, ja hänet surmataan, mutta kolmantena päivänä hän nousee kuolleista.”\nJeesus sanoi kaikille: ”Jos joku tahtoo kulkea minun jäljessäni, hän kieltäköön itsensä, ottakoon joka päivä ristinsä ja seuratkoon minua. Sillä se, joka tahtoo pelastaa elämänsä, kadottaa sen, mutta joka sen minun tähteni kadottaa, on sen pelastava. Mitä hyödyttää ihmistä, jos hän voittaa omakseen koko maailman mutta saattaa itsensä tuhoon ja turmioon?”\n8.3.2019 pe paastonajan messu\nEnsimmäinen lukukappale (Jes. 58:1-9a)\nTuollaistako paastoa minä odotan?\nNäin sanoo Herra Jumala: ”Huuda kurkun täydeltä, älä arkaile, anna äänesi kaikua kuin pasuuna! Kerro kansalleni sen rikokset, Jaakobin suvulle sen synnit. Minua he ovat etsivinään päivästä päivään ja kyselevät tietoa minun teistäni niin kuin kansa, joka noudattaa vanhurskautta eikä ole hylännyt Jumalansa säätämää oikeutta. He pyytävät minulta oikeudenmukaisia tuomioita, he pyytävät Jumalaa puolelleen ja sanovat: ’Miksi sinä et huomaa, kuinka me paastoamme? Etkö näe, kuinka me kuritamme itseämme?’\nNäen kyllä! Paastopäivänäkin te ajatte omia etujanne, te ahdistatte niitä, jotka raatavat puolestanne. Riitaa ja katkeruutta teidän paastonne tuottaa, raakoja nyrkiniskuja. Te ette enää pidä sellaista paastoa, joka kantaa rukoukset taivaisiin. Tuollaistako paastoa minä teiltä odotan, tuollaista itsenne kurittamisen päivää? Sitäkö, että te riiputatte päätänne kuin rannan ruoko, pukeudutte säkkivaatteeseen, makaatte maan tomussa, sitäkö te kutsutte paastoksi, Herran mielen mukaiseksi päiväksi?\nToisenlaista paastoa minä odotan: että vapautat syyttömät kahleista, irrotat ikeen hihnat ja vapautat sorretut, että murskaat kaikki ikeet, murrat leipää nälkäiselle, avaat kotisi kodittomalle, vaatetat alastoman, kun hänet näet, etkä karttele apua tarvitsevaa veljeäsi. Silloin sinun valosi puhkeaa näkyviin kuin aamunkoi ja hetkessä sinun haavasi kasvavat umpeen. Vanhurskaus itse kulkee sinun edelläsi ja Herran kirkkaus seuraa suojanasi. Ja Herra vastaa, kun kutsut häntä, kun huudat apua, hän sanoo: ’Tässä minä olen.'”\nVuoropsalmi (Ps. 51:3-4, 5-6a, 18-19. ‒ 19b)\nKertosäe: Särkynyttä sydäntä sinä et hylkää, Jumala.\nJos toisin sinulle teurasuhrin, se ei sinua miellytä,\nsärkynyttä sydäntä et hylkää, Jumala. Kertosäe\nSäe ennen evankeliumia (vrt. Aam. 5:14)\njotta saisitte elää, ja Herra on teidän kanssanne.\nEvankeliumi (Matt. 9:14-15)\nTulee aika, jolloin sulhanen otetaan heiltä pois, ja silloin he paastoavat.\nSiihen aikaan Johanneksen opetuslapset tulivat Jeesuksen luo. He sanoivat: ”Meille ja fariseuksille paastoaminen on tärkeää. Miksi sinun opetuslapsesi eivät paastoa?” Jeesus vastasi heille: ”Eivät kai häävieraat voi surra silloin, kun sulhanen vielä on heidän kanssaan! Vielä tulee sekin aika, jolloin sulhanen otetaan heiltä pois, ja silloin he paastoavat.”\n9.3.2019 la paastonajan messu\nEnsimmäinen lukukappale (Jes. 58:9b-14)\nJos annat nälkäiselle omastasi, sinun pimeyteesi koittaa valo.\nNäin sanoo Herra: ”Jos hävität sorron ikeen keskuudestasi ja lopetat sormella osoittelun ja pahat puheet, jos annat nälkäiselle omastasi ja ravitset sen, joka kärsii puutetta, niin sinun pimeyteesi koittaa valo ja yön varjo muuttuu keskipäivän kirkkaudeksi. Ja Herra on alati ohjaava sinua. Aavikon paahteessakin hän elvyttää voimasi ja vahvistaa jäsenesi. Sinä olet kuin vehmas puutarha, kuin lähde, jonka vesi ei ehdy. Ammoin raunioituneet asumuksesi sinä rakennat jälleen, pystytät rakennuksia muinaisille perustuksille, ja niin sinun nimesi on oleva: sortuneiden muurien korjaaja, maan asutuksen elvyttäjä.\nJos et polje tomuun sapattia etkä aja omia etujasi minun pyhänä päivänäni, jos nimität sapattia ilon päiväksi ja Herran pyhää päivää kunnian päiväksi, jos kunnioitat sitä niin, ettet kulje omilla asioillasi, et käy kauppaa etkä aja omia etujasi, silloin saat iloita Herrasta. Minä annan sinun kulkea kaikkien vuorten yli, ja olet saava elantosi isäsi Jaakobin perintömaasta. Näin on Herra puhunut.”\nVuoropsalmi (Ps. 86:1-2, 3-4, 5-6. ‒ 11a)\nKertosäe: Herra, neuvo minulle tiesi, että noudattaisin sinun totuuttasi.\nHerra, kuule rukoukseni, vastaa minulle,\nminä olen köyhä ja avuton.\nVarjele minua, minä olen hurskas ja uskollinen,\nauta palvelijaasi, joka turvaa sinuun.\nSinä olet minun Jumalani. Kertosäe\nHerra, armahda minua!\nKaiken päivää huudan sinua avukseni.\nMinä ylennän sieluni sinun puoleesi.\nTäytä palvelijasi ilolla! Kertosäe\nSinä, Herra, olet hyvä, sinä annat anteeksi,\nrunsain mitoin sinä jaat armoasi kaikille, jotka sinua avuksi huutavat.\nota vastaan avunpyyntöni. Kertosäe\nSäe ennen evankeliumia (Hes. 33:11)\nEn minä tahdo, että jumalaton kuolee, sanoo Herra,\nvaan että hän kääntyy teiltään ja saa elää.\nEvankeliumi (Luuk. 5:27-32)\nEn minä ole tullut kutsumaan vanhurskaita, vaan syntisiä, jotta he kääntyisivät.\nSiihen aikaan Jeesus näki Leevi-nimisen publikaanin istuvan tulliasemalla. Jeesus sanoi hänelle: ”Seuraa minua”, ja Leevi jätti kaiken, nousi ja lähti seuraamaan Jeesusta. Leevi järjesti sitten kotonaan Jeesukselle suuret pidot. Heidän kanssaan oli aterialla paljon publikaaneja ja muita vieraita. Fariseukset ja heihin kuuluvat lainopettajat olivat tästä äkeissään ja sanoivat Jeesuksen opetuslapsille: ”Kuinka te syötte ja juotte yhdessä publikaanien ja muiden syntisten kanssa!” Jeesus vastasi heille: ”Eivät terveet tarvitse parantajaa, vaan sairaat. En minä ole tullut kutsumaan vanhurskaita, vaan syntisiä, jotta he kääntyisivät.”\nIltamessu seuraavasta sunnuntaista.\nPaastonaika alkaa -->\n<-- Paavi Franciscuksen paastoviesti 2019


Hallatar: Viikonloppu Pärnussa\nJoskus täytyy lähteä\nsaa uusia voimia.\nKomeita tulppaaneja yksityispihoilla...\nVärejä ja vehmautta...\nsaadessani jälleen tavata\nvaikkakin aika kaukaa...\nJohann Voldemar Jannsenin\npatsasta pitäisi koskettaa\nlehden sivusta jotta saisi\nhyvää onnea, ovat hatunreuna\nsekä patsaan kämmenselkä\nkuluneet lehden sivua enemmän...\nPizzeria Steffani oli panostanut\nvarmaankin pääsiäiseen koska sen somisteena\noli varmasti satoja keltaisia komeita orvokkeja.\nKeltaisia orvokkeja oli kaikkialla!\nEmme olleet päässeet Pizzeria Steffaniin\nedellisellä reissullamme (lue miksi)\nja nytkin se oli tupaten täysi...\nTakapihan pienessä kopissa nukkui\njoku pieni olento.\nKeksimme pyytää Hanille pizzan ja\nminulle kanapadan mukaamme.\nSitten kävelimme, minä\nniitä käsivarsillani kantaen sateessa\npuolitoista kilometriä, Hanin pidellessä\nsateenvarjoa meidän molempien päällä\nmajapaikkaamme, jossa sitten söimme\nKanapataan olisi toki voinut laittaa sitä\nkanaa enemmän kuin niitä papuja,\nja vähemmän vetelää, juoksevaa kermaa.\nPizzakaan ei kuulemma ollut hääppöinen.\n- No, nyt tiedämme.\nMutta nuo Steffanin kukkaistutukset\nolivat upeat. =)\nMutta Hani tarjosi minulle upean\nneljän vuoden takaa tutussa Pärnun\njossa on oikeasti mahtavaa ruokaa!\nJo neljä vuotta sitten hurmaannuimme tähän\nAlkupaloiksi otimme ihania hedelmiä\nja friteerattua juustoa. Nam!\nPääruuaksi minulla oli kanaa\n(söisin aina vaan kanaa tai kalaa...) ja\nHanilla oli villisikaa, vuohenjuustoa,\njuureksia, kasviksia, valkosipulia jne...\n- Se on harvinaista että lasissani\non jopa siideriä. Yleensä juon ruokajuomana\nvain vettä. Juhlan kunniaksi nyt päärynäsiideriä.\n- Olisin halunnut lopuksi nuolla lautaseni\nmutta Hani kielsi etten saa...\nHah haa! =)\nJälkiruuaksi maistoimme blinejä\nkirsikkahillolla ja smetanalla,\nentisten aikojen ylimysten\ntarkkaillessa ruokailuamme seiniltä.\nAnna ihastutti tällä kertaa.\nNeljä vuotta sitten en saanut\nsilmiäni irti viimeisestä tsaariperheestä...\n(Lamput ja valonauhat heijastuvat\nhauskasti kuvaan ravintolasta,\nkuin menneisyys ja nykyisyys jotenkin\nmerkillisesti limittyisivät toisiinsa...)\nTänne ravintolaan palaamme\nvielä jälleen uudestaan.\n- toukokuuta 14, 2019\nTunnisteet: Automatkalla jossain Virossa, Estonia, Pärnu, Slowlife, Viro, Visit Estonia, äitienpäivä, Äitienpäiväviikonloppu\nHitunen 14.5.2019 klo 20.34.00\nIhana keväinen Pärnu! Siitä on kauan, kun viimeksi siellä kävimme - siksi olikin kiva lukea ja katsella tuoreita terveisiä tuosta kauniista kaupungista. Ensi kesänä ehkä käymme tuolla, joten kiitos ruokapaikkavinkistä.\nErityisherkkä introvertti tarkkailee maailmaa. Hallatar-blogissa sielunmaailmaani, runojani, tarinoitani, kuvina rakasta luontoa, reissuja ja kaikkea taivaan ja maan väliltä, maustettuna teemapäivillä, jotka muistuttavat meitä asioista jotka pitäisi oikeastaan muistaa joka päivä... ♥ FB:n puolella enemmän runojani. Samoin kahdessa runokirjassani, jotka voit tilata melkein mistä vaan! ♥ Tai kysy kirjakaupasta. ♥\nTässä ohessa muutama kuva tilapäisestä pikkuruisesta kodistamme. Olo-, työ, ja ruokailuhuoneemme. ...\nMigreenin vaikutus henkilön elämänlaatuun on samaa suuruusluokkaa kuin sydäninfarktin eli suurempi kuin muiden muassa masenn...\nOlethan sinäkin paikalla kun Helsingin Senaatintori täyttyy tänään marttaenergiasta. Marttatorilla on toimintaa klo 10–...\nNoin vuosi sitten kävimme näitä nallukoita katsomassa Ähtärissä. Rakkaalla nalle...\nNyt on ihana täysikuu ...sekä perjantai ja 13. päivä. Tämän on uskottu olevan epäonnen päivä siksi kai tälle...\nSyksyinen valo on jotenkin herkempää ja hellempää kuin hellekesän raju valo. Syksy maalaa jo varovasti lehtii...\nTänään on Kansainvälinen otsonikerroksen suojelupäivä tai kansainvälinen päivä otsonikerroksen suojaamiseksi , eli Int...\nAlpakka ( Vicugna pacos ) on eteläamerikkalainen villantuotantoon jalostettu kamelieläin , jonka pääasiallinen kantamuo...\nSuomen kaunein puu?\nÄitini on kertonut usein hymy huulillaan erikoisesta saaresta jossa kasvaa paljon tammia ja muita puita, ja saaren erityise...\nAnna-lehden artikkeli : 25 merkkiä joista tunnistat onko puolisosi narsisti 1. Hän on karismaattinen ja romanttinen...


Olet täällä: Etusivu » Valmiit tarhapaketit » Jämpti Pro MEDI koiratarha, sinkitty+maalattu, 6m x 6m (korkeus 184cm)\nHinta:\t1 249,95 €\nValmiita tarhapaketteja kuumasinkityistä ja jauhepolttomaalatuista MEDI -tarhaelementeistä. Useita värejä ja kokoja. Jämpti Pro -tarhoilla on 10 vuoden takuu!Tarhan koko 6 m x 6 m (11 peruselementtiä + 1 ovielementti). Laadukas koiratarha vuosiksi eteenpäin! Siistiksi maalattu Jämpti Pro -koiratarha on näyttävä ja kestävä. Tarha pysyy tyylikkäänä pitkään kestävän pinnoituksen ansiosta. Metalliosat on ruostesuojattu sinkitsemällä, minkä jälkeen ne on jauhepolttomaalattu. Lopputuloksena on pitkäikäinen, sadetta ja vaihtelevia sääolosuhteita kestävä koiratarha. Tarha on riittävän jämerä kovempaankin käyttöön. Elementtikehikot ovat paksua 32 mm putkea. Verkon jokainen lanka on hitsattu kehikkoon. Elementin koko 200 cm (leveys) x 184 cm (korkeus). Erityisesti keskikokoisille ja suurille koirille soveltuva tarha.HUOM! Ilmoita ostoskorin lisätieto-kentässä tarhapaketin väritoive: vihreä, musta, ruskea, vaaleanharmaa, tummanharmaa tai valkoinen. Ovielementissä oven leveys 60 cm ja korkeus 155 cm, oven alla on 25 cm korkea kynnys. Ovielementin ovi aukeaa sekä sisään että ulospäin. Ovessa on kaksi lukkoa jotka ovat avattavissa ja suljettavissa molemmin puolin tarhaa. Verkon silmäkoko 50x100 mm ja materiaalivahvuus 4 mm. Elementtien jokainen lanka on kiinnitetty hitsaamalla kehään - poikkeaa siis markkinoilla olevista ruuvatuista tai niitatuista elementtimalleista. Elementin kehä on halkaisijaltaan 32 mm pyöröputkea, minkä ansiosta tarhan muoto ei rajoitu pelkästään neliön muotoon vaan voit rakentaa minkämuotoisen tarhan tahansa! Elementtien kiinnitys toisiinsa on erittäin helppoa, tarvitset vain yhtä työkalua. Elementit voidaan kiinnittää toisiinsa kahdella eri tavalla: 1. Jokaisen koiratarhaelementin mukana toimitetaan kaksi kiinnityskappaletta, joita voi tilata tarpeen mukaan lisää myös erikseen (esim. väliseinää varten tarvitset kaksi ylimääräistä kiinnikettä). Koska kiinnityskohdan voi määritellä vapaasti, voi elementeistä rakentaa tarhan myös epätasaiseen maastoon. Halutessasi voit tukea nurkat kulmatukien avulla. 2. Elementit voi halutessaan kiinnittää toisiinsa myös pulteilla, jotka toimitetaan elementtien mukana. Pulteille on reiät valmiina. Pulteilla kiinnittäminen onnistuu hyvin esimerkiksi tasaiselle maalle. Suosittelemme asennukseen työkaluksi 1 kpl 13mm kiintolenkkiavainta tai räikkäavainta.Kaikki lisävarusteet ovat tilattavissa erikseen! Jämpti Pro -tarhoihin on saatavilla kattava määrä erilaisia lisävarusteita, kuten esimerkiksi kiipeilyesteet, alikaivuuesteet, katto, lisäkiinnikkeet. Tutustu lisävarusteisiin tästä Määrä:


Urtekram Gluteeniton – Gluteenittomia luomutuotteita\nKokoelma: Urtekram Gluteeniton\nGluteenitonta ja luomua!\nUrtekram Gluteeniton on jokaisen gluteenitonta ruokavaliota noudattavan luottosarja. Urtekramin luonnollisesti gluteenittomat tuotteet ovat paitsi luomua myös edullisia. Lisäksi ne sisältävät runsaasti suolistoa helliviä kuituja. Tutustu valikoimaan ja tilaa suosikkisi!\nGluteeni on useimmissa viljoissa esiintyvien varastoproteiinien, gliadiinin ja gluteniinin muodostama aine. Gluteeni esimerkiksi vaikuttaa leivän koostumukseen tehden siitä ilmavan ja kevyen. Tästä syystä gluteeniviljoista, kuten vehnäjauhoista leivotut leivät ja leivonnaiset kohoavat helposti. Lisäksi gluteeni vaikuttaa valmiin leivän tai leivonnaisen rakenteeseen ja suutuntumaan.\nLuonnollisesti gluteenittomia raaka-aineita ovat esimerkiksi riisi ja riisijauho, maissijauho, kaura, tattari, amarantti ja kvinoa. Urtekramin Gluteenittomassa tuotesarjassa onkin hyödynnetty tällaisia luonnostaan gluteenittomia ruokia, jotka ovat Urtekramin muiden tuotteiden tapaan myös luomua.\nYhä useampi asiakkaamme noudattaa nykyään gluteenitonta ruokavaliota, sillä he kokevat voivansa paremmin ilman gluteenia.\nGluteeniton ruokavalio on keliakiasta kärsivän henkilön arkipäivää, sillä jo pienikin altistuminen gluteenille saattaa aiheuttaa voimakkaita oireita. Keliakia on perinnöllinen autoimmuunisairaus, jossa gluteeni aiheuttaa ohutsuolen limakalvolle tulehdusreaktion. Onneksi nykyään gluteenittoman ruokavalion noudattaminen on huimasti helpompaa kuin vaikkapa 20 vuotta sitten.\nHenkilö voi olla allerginen myös tietylle gluteenille, esimerkiksi rukiin gluteenille. Tällöin puhutaan gluteeniallergiasta ja henkilön on noudatettava gluteenitonta ruokavaliota.\nTuotteita jokaiseen hetkeen\nUrtekarmin Gluteenittomasta tuotesarjasta löydät tuotteita päivän jokaiselle aterialle. Nauti aamiaiseksi vaikkapa gluteenitonta puuroa tai muroja, lounaaksi tai päivälliseksi gluteenitonta lasagnea ja iltapalaksi itse leivottua gluteenitonta leipää.\nKuitua gluteenittomaan ruokavalioon\nGluteenittomasta ruokavaliosta voi olla haastavaa saada tarpeeksi kuitua. Urtekramin Gluteeniton leivontasekoitus sisältää mahdollisimman paljon kuitua!\nKaura on luonnollisesti gluteeniton vilja\nMonet Urtekramin Gluteenittomista tuotteista sisältävät gluteenitonta puhdaskauraa, jota ei viljellä samoilla pelloilla tai käsitellä samoilla tuotantolinjastoilla gluteenia sisältävien viljojen kanssa. Koska gluteenittomaksi sertifioimatonta kauraa käsitellään gluteeniviljojen yhteydessä, etenkin keliaakikon on välttämätöntä käyttää puhdasta kauraa, vaikka kaura ei luonnostaan sisälläkään gluteenia.\nBlogistamme löydät useita gluteenittomia reseptejä!


Taloudellinen vastuu | Helen\nTaloudellinen vastuullisuus on toimintamme perusedellytys.\nTaloudellinen vastuullisuus on toimintamme perusedellytys. Luomme toiminnallamme arvoa niin asiakkaillemme ja yhteiskunnalle kuin omistajallemme Helsingin kaupungille.\nTavoitteenamme on kasvattaa nykyisten tuotteidemme markkinaosuutta kannattavasti ja tuoda markkinoille uusia ja kasvavia energiaratkaisuja ja -palveluita. Lisäksi tavoitteenamme on tehostaa toimintaamme, jotta varmistamme palveluidemme kilpailukyvyn ja toimintamme jatkuvuuden.\nHelenin liiketoimintavuosi 2018 toteutui tuloksellisesti erinomaisesti. Pohjoismaisen sähkön markkinahinta oli koko vuoden korkealla tasolla ja nousi voimakkaasti toisella vuosipuoliskolla vähäsateisen loppuvuoden sekä nousseiden polttoaine- ja päästöoikeuskustannusten seurauksena. Sähkön tuotantomäärä lisääntyi hinnan myötä selvästi normaalitasosta.\nToimintavuoden aikana jatkoimme mittavan investointiohjelman suunnittelua. Tavoitteenamme on tehdä päästöjen vähentämiseksi ja uusiutuvan energian lisäämiseksi investointeja vaiheittain ja hyödyntää kaikki uusien teknologioiden tarjoamat mahdollisuudet.\nVuonna 2018 investoimme 14 miljoonaa euroa päästöjen vähentämiseen ja uusiutuvan energian lisäämiseen. Suurimmat investointimme 2017–2018 olivat Salmisaaren pellettilämpölaitos ja Esplanadin lämpöpumppulaitos.\nVuonna 2018 Helen Oy maksoi osinkoja omistajalleen Helsingin kaupungille vuoden 2017 tuloksesta 31 miljoonaa euroa (2017: 20 milj. euroa).\nVerojalanjälki kuvaa vaikutustamme ympäröivään yhteiskuntaan. Helen Oy ja sen tytäryhtiöt Oy Mankala Ab, Helen Sähköverkko Oy, Helsingin Energiatunnelit Oy ja Suomen Energia-Urakointi Oy maksoivat vuonna 2018 erilaisia veroja ja veroluonteisia maksuja yhteensä 137 miljoonaa euroa (2017: 118 milj. euroa). Lähes 1100 ihmisen työllistämisen kautta vaikutamme myös välillisesti valtion ja useiden kuntien verotuloihin.\nHelen Oy ja sen tytäryhtiöt maksavat kaikki veronsa Suomeen.\nVero ja veroluonteiset maksut 2018\nHelen-konsernin maksamat verot ja veroluonteiset maksut olivat yhteensä 137 miljoonaa euroa.\nTilitetyt verot 2018\ntilitetty alv 54\nHelen-konsernin asiakkaiden maksamia sähköveroja, työntekijöiden palkkojen ennakkopidätyksiä ja arvonlisäveroa tilitettiin yhteensä 237 miljoonaa euroa.\nTavoitteenamme on edistää hankintojemme kestävyyttä. Vuonna 2018 valitsimme toimitusketjun vastuullisuuden yhdeksi olennaisista vastuullisuusnäkökohdistamme, joten keskitymme tulevina vuosina toimitusketjun vastuullisuuden kehittämiseen.\nOtamme huomioon vastuullisuuden koko hankintaprosessissa silloin, kun se on mahdollista. Pyrimme ottamaan huomioon myös tuotteiden ja palvelujen koko elinkaaren. Teemme hankinnat lain ja määräysten sekä omien eettisten toimintaperiaatteidemme mukaisesti ja hyvää liiketoimintapaa noudattaen. Varmistamme hankintaprosessissa, että eturistiriidat eivät vaikuta hankintojen käsittelyyn ja päätöksentekoon. Emme hyväksy lahjontaa toimittajayhteistyössä. Vuonna 2018 päivitimme sisäisen ohjeen vastuullisuusnäkökohtien huomioimisesta hankinnoissa.\nPyydämme kilpailutusten yhteydessä kaikilta tarjoajilta selvitystä siitä, miten he huomioivat kestävän kehityksen toiminnassaan ja lisäksi hankinnan luonne huomioon ottaen arvostamme tarjouskilpailuiden vertailuperusteissa vastuullisuusnäkökohtia. Lisäksi pyydämme hankintakohtaisia lisätietoja esimerkiksi tuotteiden valmistukseen, käyttöön ja hävittämiseen tai palvelun tuottamiseen liittyvistä kestävän kehityksen näkökohdista. Edellytämme urakoitsijoidemme toimivan vastuullisesti ja lainsäädännön mukaisesti.\nEmme hyväksy harmaata taloutta missään muodossa. Tarkistamme, että palveluntoimittajamme ovat rekisteröityneet kauppa-, ennakkoperintä-, työnantaja- ja arvonlisäverovelvollisten rekisteriin. Selvitämme myös, onko yritys hoitanut verojen ja lakisääteisten eläkevakuutusmaksujen maksamisen sekä täyttänyt alaa koskevat työehtosopimukset tai työehtojen keskeiset sisällöt ja järjestänyt työterveyshuollon. Lisäksi valvomme yhteistyössä toimittajiemme kanssa, että sovitut asiat toteutuvat myös alihankkijoiden kohdalla.\nValvomme toimittajiemme vastuullisuutta tarvittaessa auditoinneilla ja olemme mukana HSEQ-klusterissa. Klusterissa arvioimme yhteistyössä muiden teollisuuden tilaajayritysten kanssa palvelutoimittajiemme työterveys- ja työturvallisuusasioita, ympäristövastuullisuutta ja laaduntuottokykyä.


Keihässensaatio Oliver Helander hätyyttelee pian 90 metrin haamurajaa – ”Katsotaan, meneekö tällä vai ensi kaudella” - Yleisurheilu - Ilta-Sanomat\nOliver Helander kiskaisi lauantaina Pietarsaaressa maailmantilaston kuudenneksi tuloksella 88,02.\nOliver Helander täräytti upean heiton Pietarsaaressa. Kuva: Emmi Korhonen / Lehtikuva\nVasta 21-vuotiaan Oliver Helanderin ennätys oli vielä toukokuun lopussa 80,25. Nyt, puolitoista kuukautta ja viisi kisaa myöhemmin, se on 88,02.\n– En olisi kyllä uskonut. Kausi on kyllä mennyt vähän yli odotusten, mutta hyvä näin, Helander sanoo.\nTuorein liki kahden ja puolen metrin ennätysparannus tuli lauantaina Pietarsaaressa käydyissä Suomen ruotsinkielisen urheiluliiton SFI:n mestaruuskisoissa, jossa Helander rikkoi 88 metrin rajan vasta neljäntenä suomalaisheittäjänä tällä vuosituhannella.\n– Se tuntui tosi helpolta heitolta, teknisesti onnistui mainiosti. Ei se kuitenkaan mikään täydellinen heitto ollut, joten vielä voi parantaa.\n– En ihan noin pitkää kaarta kuitenkaan odottanut.\nKoko viime kauden väliin jättänyt Antti Ruuskanen tavoittelee huippukuntoa EM-Berliiniin. Kuva: Minna Raitavuo / Lehtikuva\nHelander on noussut varkain Suomen ykkösheittäjäksi ohi loukkaantuneen Tero Pitkämäen ja vielä parasta kuntoaan pitkän loukkaantumisen jälkeen hakevan Antti Ruuskasen.\n– Ei se nyt minua haittaa. Tuntuu ihan hyvältä. Antti on kuitenkin tulossa takaisin, ja uskon hänen olevan hyvässä kunnossa Berliinissä.\nHelanderin kauden päätavoite on elokuun Berliinin EM-kisoissa. Mitalisuosikki hän ei kuitenkaan vielä ole, sillä kaikki maailmantilaston kärkiheittäjät tulevat Euroopasta.\n– Kyllä siellä tarvii vähintään tällainen (88) heittää, jos mitalille meinaa. Eikä sekään välttämättä vielä riitä. EM-kisoja kohti tässä kuitenkin tähdätään.\nEdellisen kerran suomalaisheittäjä rikkoi 90 metrin rajan lähes 11 vuotta sitten, kun Pitkämäki viskasi Osakan MM-finaalissa 2007 viimeisen heittonsa 90,33 metriin. Sen koommin keppi ei ole suomalaisen kädestä haamurajan tuolle puolen lentänyt.\nKeihäskansan toiveet ysikymppisen suhteen lepäävät nyt vahvasti Helanderin harteilla.\n– Uskon, että se jossakin vaiheessa menee, mutta katsotaan, meneekö tällä vai ensi kaudella, Helander sanoo.\nYleisurheilu 7.7.2018 17:54